text:
Studio yitwa “T Time Music” ikorera ku Kimiroko igiye gufasha urubyiruko rufite impano zo kuririmba no kubyina.
Ubuyobozi bw’iyi studio buvuga ko mu Kuboza 2015 buzatangiza igikorwa cyiswe “Talent competition” ku rubyiruko ruturuka mu Ntara y’Iburasirazuba mu Karere ka Rwamagana na Ngoma.
Nsengiyumva Uwineza Jean Claude ufasha abahanzi bakorera muri studio ya T Time Pro Music yabwiye ikinyamakuru Izuba Rirashe ko mu kwezi gutaha aribwo bashobora kwezerekeza mu Ntara y’Iburasirazuba aho bazaba bashaka abana bafite impano yo kuririmba no Kubyina.
Yagize ati “gahunda dufite ni yo kuzamura urubyiruko rw’u Rwanda rufite impano zo Kubyina no kuririmba abazajya batsinda mu irushanwa ryo kuririmba bazajya bakorerwa indirimbo z’amajwi n’amashusho banakorane n’abahanzi basanzwe bakorera muri T Time Pro Music naho abazaba aba mbere bakazajya bagaragara mu mashusho ya bagenzi babo.”
Umuyobozi w’iyi studio Ntwali Jimmy aganira n’ikinyamakuru Izuba Rirashe yavuze ko impamvu bahereye mu Ntara y’Iburasirazuba byatewe n’uko bigeze kuhakorera igitaramo basanga hari abana benshi bafite impano zitandukanye yagize ati “twigeze gukora ibitaramo mu bigo by’amashuri muri iyi ntara , ariko abana baho dusanga bafite impano kuko babyinaga aho kureba abahanzi bakirebera abibyinira noneho turicara dusanga tugomba kubateza imbere kuko n’ubundi intego yacu ni uguteza imbere urubyiruko rufite impano.”
Akomeza avuga ko ataribyo bafite muri gahunda ahubwo bahugiye no gukora amashusho y’indirimbo z’abahanzi bakorera muri iyi studio ya T Time Pro Music.
Abahanzi bakorera muri iyi nzu itunganya muzika ni: Sange Ras, Double Voice, Gabby ndetse na Rechel n’abandi bazwi bagitekerezwaho.
Iyi studio ya T Time Pro Music ifite icyicyiro gikuru ku muganane w’i Burayi mu gihugu cya Norvege arinaho utunganya indirimbo witwa Nsengiyumva Timothy abarizwa.


c: text/html

text:
Abakurikiranaga imyidagaduro ahagana mu mwaka wa 2009 na nyuma yaho, iyo wavugaga ijambo ‘Inkirigito’ bahitaga bumva umuhanzi Bisangwa Nganji Benjamin wari umaze kuba icyamamare mu bitangazamakuru cyane cyane ubwo yari akibarizwa i Huye by’umwihariko akora kuri Radio Salus.
Abakurikiranaga imyidagaduro ahagana mu mwaka wa 2009 na nyuma yaho, iyo wavugaga ijambo ‘Inkirigito’ bahitaga bumva umuhanzi Bisangwa Nganji Benjamin wari umaze kuba icyamamare mu bitangazamakuru cyane cyane ubwo yari akibarizwa i Huye by’umwihariko akora kuri Radio Salus.
Icyo gihe uyu muhanzi iyo nkirigito n’ibindi bihangano bye byiganjemo indirimbo ni byo byamugize uwo ari we kugeza ubu, ariko iryo zina kandi muri iyi minsi benshi bakaba batakiryumva nka mbere aho batanatinya kuvuga ko inganzo ye yaba yarakamye.
Nyuma yo kumva ibyo rubanda bamutekerezaho, bibaza ibyo ahugiyemo, Ben Nganji yatangarije Imirasire ko inganzo ye ntaho yagiye, ahubwo ngo yari ahugiye mu kazi akora mu buzima busanzwe, ariko kandi ngo yari yabanje no kwikiranura n’ubukode bwo muri Kigali, abanza kubaka.
Yagize ati ”Inganzo yanjye ntiyakamye ahubwo nari mpugiye mu kazi kanjye ka buri munsi no kwita ku rugo, ariko ahanini nari ndimo kurwana n’uko nakwiyubakira ngo ndebe ko natura muri Kigali nanjye, urebye ni ibyo byari bimpugije cyane.”
Abajijwe niba Inkirigito yarayiretse kandi iri mu byatumye izina rye rimenyekana, Ben yavuze ko kugeza ubu nta yindi ateganya gusohora muri uyu mwaka, icyakora ngo yamaze kumvikana n’imwe mu masosiyete y’itumanaho yo mu gihugu cya Israel ngo bagirane imikoranire mu gihe umukunzi w’inkirigito ashatse kuyumva akoresheje telefoni (Caller tune) bijye bimworohera.
Impamvu muri uyu mwaka yahisemo kumenyekanisha iyo nganzo ye muri ubwo buryo,ngo ni uko usanga arimo kwibona cyane mu ikinamico bitewe n’ibigo runaka biba bimusaba ko yabifasha bigatuma abura umwanya wo kuyibandaho dore ko biba binamwinjiriza bikaza byiyongera ku kazi ke ka buri munsi ko mu itangazamakuru.
Ku byerekeye gusohora izindi ndirimbo, Bisangwa yavuze ko mbere y’uko uyu mwaka urangira ateganya gushyira hanze indirimbo ebyiri zisanga izo yamenyekaniyeho abantu benshi bakunze cyane.
Yasobanuye ko impamvu adakora indirimbo ngo ahite anakora amashusho yazo vuba, ngo ni uko we iyo agiye kuyakora yibanda cyane ku gisobanuro cy’ibyo yaririmbye, agakora amashusho ahuye na byo bityo bikaba bisaba umwanya uhagije n’itsinda rinini rimufasha bikaba byamugora kubifatanya n’akazi ke ka buri munsi.
Ben Ngaji, ni umunyarwenya, umukinnyi w’ikinamico,umunyamakuru umuhanzi mu njyana ya Raggae. Indirimbo ‘Mbonye Umusaza, Rehema” ni zimwe mu zo yamenyekaniyeho cyane.
Ndacyayisenga Fred
Ibitekerezo
Uwo inganzo yaracumbye kbsa. Kanda hano umusubize
Sinzi niba mujya mukurikirana ibihangano byuyu musore. arko ni UMUHANGA kbsa. Ni umuhanga pe... Kanda hano umusubize
Eh, narinzi ko Ben ari igisaza nkurikije ijwi rye numva kuri kt radio. Kanda hano umusubize
Ndashimira Ben ku bihangano adahwema kugeza ku bakunzi be kandi hamwe no gushaka byose birakunda iyo wayigizemo ubushake Kanda hano umusubize
Ndashimira Ben ku bihangano adahwema kugeza ku bakunzi be kandi hamwe no gushaka byose birakunda iyo wayigizemo ubushake Kanda hano umusubize
Turamushimira ku bihangano bye agaragariza abaunzi be kandi gushaka niko gushobora nakomeze aaashyiremo agatege byose bizakunda Kanda hano umusubize

robotstxt: allowed

filter: keep


text:
Amakuru dukesha Howwe.biz aratwereka ukuntu muri Amerika abagizi itsinda ry’abanditsi biyambuye ubusa , igice cyo hejuru cyose kigaragara ngo bakaba bari bafite gahunda yo kugira ngo ibitabo byabo bisomwe cyane, kandi bahabwe agaciro kuko bemewe n’amategeko.
Ubu mu mujyi wa New York bari mugihe cy’ubukonje aricyo bita Spring , muri ibi bihe ngo niho abagize iri tsinda ry’abanditsi b’ibitabo byibanda k’ubuvanganzo ngo niho bakora neza, kuri uyu wagatanu no kuwatandatu bambaye ubusa bafashe ibitabo ariko ngo ,bikaba kandi byari ikimenyetso kiza cy’ubucuti gusa ngo impamvu nyamukuru byari kwibutsa ko abantu ko akazi kabo gafite agaciro mu mujyi wa New York kandi ko bemewe n’amategeko.
Ibi babikoze murwego rwo kugirango kandi ibitabo byabo bisomwe, bakaba barakoresheje ubu buryo bw’ikururabagabo.
Source:Howwe.biz
New York: Bambaye ubusa kugirango ibitabo byabo bisomwe cyane.
Amakuru dukesha Howwe.biz aratwereka ukuntu muri Amerika abagizi itsinda ry’abanditsi biyambuye ubusa , igice cyo hejuru cyose kigaragara ngo bakaba bari bafite gahunda yo kugira ngo ibitabo byabo bisomwe cyane, kandi bahabwe agaciro kuko bemewe n’amategeko.
Labels: utuntu n utundi


text:
Ubutwari bwa Rwabugiri
Rwabugili yabaye Umwami w’ ikirangirire n’ igihangange, atsinda amahanga mu bitero bitandukanye yagiye agaba, ni nawe mwami wagaruriye U Rwanda ibihugu byose byahoze bitegekwa na Gihanga. Rwabugili yatanye mu mitwe n’ abarwanisha imbunda mu Nkole, mu gitero cyiswe icy’ imigogo, arabatsinda, iki gitero cyari kiyobowe n’ uwitwa Nyamuhenda wa Kajeje.
Iyi ntambara yashojwe n’ uko umwami wa Ankole yasabye Rwabugili ku nka z’ inyambo maze Rwabugili aza kumuhakanira, bitumye Umwami wa Ankole atera U Rwanda ashaka kunyaga izo nyambo. Ankole yateye U Rwanda iyobowe n’ uwitwa Igumire, iki gitero cyasanze ingabo z’ U Rwanda zarindaga ako gace zidahari kuko zari ziri kumwe na Rwabugili mu Bunyabungo, byatumye rero izi ngabo zinyaga nta nkomyi ndetse zinatwika inzu y’ Umwami yari I Rutaraka.
Rwabugili akimara kumva iyo nkuru yahise akoranyiriza ingabo zose ahitwa Gatsibo ho mu Mutara maze batera Ankole, n’ ubwo Abanyankole barwanishaga imbunda baratsinzwe kuko barwaniraga mu kaduruvayo mu gihe ingabo za Rwabugili zari zigabanyije mu mitwe itandukanye kandi zifite gahunda.
Ku ikubitiro ry’ intambara Abanyankole 98 bahasize ubuzima mu gihe ari Umunyarwanda umwe witwa Kanigu niwe wari wakomeretse gusa.
Muri iki gitero Rwabugili yigaruriye ako gace kugeza aho bita I Mbarara.
Amakosa ya Rwabugili
Rwabugili yabaye Umwami ukomeye, ariko nta byera ngo de kuko amakosa yakoze yagiye akurikirana ingoma ye. Yishe amategeko yo ku bwiru bituma urubyaro rwe ruyishyura amaraso yarwo. Abiru bavugaga ko iyo abavandimwe barwaniye ingoma, urwo aba ari urubanza rusumba abantu ! Icyo gihe baburanira Imana bakoresheje imiheto, uwo Imana yemeye agatsinda.
Dore amakosa atanu yakoze, ari nayo yatumye habaho intambara yo kurwanira ingoma ku Rucunshu :
-Yimitse Rutalindwa kandi atari umwana we bwite, ahubwo ari uwa Gacinya ka Rwabika mwene Yuhi Gahindiro, kandi ubwiru bwaravugaga ko Umwami ari we ugomba kubyara undi mwami, bukongeraho ko umwami yibyaraho umwami umwe. Rutalindwa yari umwuzukuru wa Gahindiro, ntabwo yari uw’ umwami uri ku ngoma.
-Ubwiru bwateganyaga ko nyina w’ ugiye kwimikwa iyo yapfuye atorerwa undi mubyeyi w’ umugore ujya mu cyimbo cya nyina akaba nyina w’ umutsindirano, kandi yagombaga kuba uwo mu muryango wa nyina. Urugero, Ndabarasa yima, nyina Rwesero yari yarapfuye maze atorerwa umugabekazi w’ umutsindirano witwa Nyiratunda, kuko se na nyina ba Rwesero bavaga inda imwe na nyina ba Nyiratunda. Rwabugili rero yatoreye Rutalindwa umugabekazi utari uwo mu muryango wa nyina, kuko nyina yari umukonokazi kandi Kanjogera wabaye umugabekazi yari umwegakazi.
-Ubwiru bwateganyaga ko umugabekazi w’ umutsindirano agomba kuba adahekeye Umwami umwana w’ umuhungu. Rwabugili yatoreye Rutalindwa Kanjogera kandi afite umuhungu yabyaranye n’ Umwami ari we Musinga.
Rwabugili kandi yatumye baramu be ari bo Kabare na Ruhinankiko bamenya ubwiru kandi cyari ikizira ko umuntu wo mu muryango w’ umugabekazi cyangwa umuvandimwe w’ Umwami abumenya.
-Ikindi ni uko Rwabugili yimitse Rutalindwa ngo bimane kandi umuhango nk’ uwo wari wemererewe abami bitwa Cyilima na Mutara gusa.
Rwabugili ubwo yakoraga ibi, abiru bamugiriye inama ko ibyo akora ari amakosa arabananira. Umwiru umwe witwaga Bibenga yahise avuga ko atazongera kubonana na Rwabugili, ahita ava i Bwami yigira iwe ntiyagaruka kuko yavugaga ko nta Mwami w’ uburiganya.
Rwabugili umutima waramuriye, amutumaho intumwa ngo azibwire icyo atekereza ku iyimikwa rya Rutalindwa.
Kubera ko umwiru yari afite ubudahangarwa, yahise azituma ngo zibwire Rwabugili ziti : “Mbere wari Kigeli cya Rwogera, none ubu uri Kimali cya Rurenge”.
Kimali yamugereranije na we ni Umwami wa nyuma w’ ingoma y’ Abasinga, se akaba yari Rurenge wakoze amakosa ku ngoma ye bituma ingoma y’ Abarenge ihirima.
Mu by’ ukuri, Rutalindwa ntabwo yari yemewe n’ itegeko-nshinga ryagenderwagaho icyo gihe ari ryo bwiru, kandi ryo ntabwo ryicwaga ngo bicire aho kuko ryari rifite imbaraga z’ ingengakamere. Iyo urebye ukuntu Rutalindwa yari afite amahirwe yo kunesha intambara akirangaraho, ukareba ukuntu yari yararwaye amavunja yishimisha urujyo akaba yari yaranatangiye kubyibuha birenze urugero ku buryo yihagarikaga mu nzu, yabonye ko ingoma yamurashe. Byongeye ko yatsinzwe intambara, bigaragara ko Imana itamuhisemo.
Ubwo Rutalindwa yimikwaga ku wa 22 Ugushyingo 1889, habayeho ubwirakabiri bwatwikiriye aka karere ariko kandi ni ubwirakabiri bw’ ingoma nyiginya. Iyo ngoma yagombaga kwinjira mu ntambara yo ku Rucunshu nyuma y’ imyaka irindwi, aho ingoma yitwa Icyumye (igihugu cy’ umuntu umwe) yakongokanye na Rutalindwa, naho Kalinga yari yaratangiye gufatwa n’ umuriro kuko yahiye igisembe, ba Kabare barayarura bayizimisha amata. Kuva Icyumwe yashya na Kalinga igashya igisembe, igihugu nticyongeye kuba icy’ umwe, cyabaye icya benshi n’ abazungu barimo, ndetse bigeze kuba ari bo bafite uruhare runini ku cyahoze ari icy’ umwe.
Rutalindwa yaje gutanga yitwikiye mu nzu ku Rucunshu hamwe n’ abandi bari kumwe na we. Ni ho hakomotse imvugo ngo byacitse, bakoresha berekeza kuri iyo nkongi yakongoye ibintu bigacika ku musozi wa Rucunshu mu Marangara hafi y’ i Shyogwe ku musozi wa Rukaza. Ni ukuvuga ko byahindutse ivu. Hari mu Ugushyingo gushyingira Ukuboza mu mwaka wa 1896
Mu kubagezaho iyi nkuru hifashishijwe :
Igitabo : “Ibyo ku ingoma z’ abami b’ U Rwanda unyuze ku muzi w’ Abasuka” cyanditswe na Nyirishema Célestin,2008
Reba Video
Amateka y'u Rwanda-Ingoma y’ Umwami Kigeli IV Rwabugiri III
Ubutwari bwa Rwabugiri
at 8:13:00 AM
Labels: amateka y'u Rwanda


text:
ISOMORYAMBERE
Isomo ryo mu gitabo cy’Intangiriro (Intg 6, 5-8 ; 7, 1-5.10)
6,5Uhoraho arareba asanga ububi bw’abantu bwakwiriye ku isi; ibitekerezo by’umutima wabo nta bindi bitari ubugizi bwa nabi. 6Uhoraho yicuza kuba yarashyize umuntu ku isi, maze arababara mu mutima we. 7Ni ko kuvuga ati «Ngiye gutsemba ku isi abantu naremye;kandi hamwe na bo nzatsembe amatungo n’ibikoko, ndetse n’ibiguruka mu kirere kuko nicuza icyatumye mbirema.» 8Nowa ariko agira ubutoni mu maso y’Uhoraho.
7,1Uhoraho abwira Nowa ati «Injira mu bwato, wowe n’inzu yawe yose, kuko mu bantu b’iki gihe nasanze intungane mu maso yanjye ari wowe gusa. 2Mu nyamaswa zose zitazira uzafate indwi za buri gitsina, ingabo n’ingore. Naho mu zizira uzafate ebyiri ebyiri, ingabo n’ingore. 3No mu nyoni zo mu kirere uzafate indwi za buri gitsina, ingabo n’ingore, kugira ngo ubwoko bwazo bwoye kuzacika ku isi. 4Impamvu ni uko hasigaye iminsi irindwi, nkagusha imvura ku isi mu minsi mirongo ine n’amajoro mirongo ine, nkazatsemba ku isi ibifite ubuzima byose naremye.» 5Nowa akora byose uko Uhoraho yari yamutegetse. 10Hashize iminsi irindwi, amazi y’umwuzure akwira ku isi.
ZABURI (Zab 29 (28),1.2, 3ac-4, 3b.9b-10 )
Inyik/ Uhoraho, uhe umuryango wawe umugisha wuje amahoro.
Nimwegurire Uhoraho, bana b’Imana,
nimwegurire Uhoraho ikuzo n’ububasha!
Nimwegirire Uhoraho ikuzo rikwiriye izina rye!
Nimupfukamire Uhoraho, kuko yagaragaje ubutagatifu bwe!
Ijwi ry’Uhoraho rihindiye hejuru y’ amazi,
Uhoraho ahindiye hejuru y’amazi magari.
Ijwi ry’Uhoraho rivuganye ubukaka,
ijwi ry’Uhoraho rivuganye ubuhangare.
Imana Nyir’ikuzo ihindishije inkuba,
no mu Ngoro ye byose bikavuga ngo «Habwa ikuzo!»
Uhoraho aganje hejuru y’umwuzure,
Uhoraho atetse ijabiro ari umwami lteka.
IBANGONDIRIMBO RIBANZIRIZA IV ANJILI (Zab 78 (77), 24)
Alleluya Alleluya.
Uhoraho yagaburiye umuryango we mu butayu:
abahaza umugati wo mu ijuru.
Alleluya.
IVANJILI
+ Amagambo yo mu Ivanjili ntagatifu uko yanditswe na Mariko (Mk 8, 14-21)
Muri icyo gihe, 14abigishwa bari bibagiwe kujyana imigati, maze bakagira umugati umwe gusa mu bwato. 15Nuko Yezu arabihanangiriza ati «Murabe maso kandi mwirinde umusemburo w’Abafarizayi n’umusemburo wa Herodi.» 16Bo rero batangira kjya impaka ngo nta migati bafite. 17Yezu abimenye, arababwira ati «Kuki mujya impaka ngo nta migati mufite? Ntimurumva kandi ntimurasobanukirwa? Mbese umutima wanyu uracyanangiye? 18Mufite amaso ntimubone, mukagira n’amatwi ntimwumve? Kandi ntimwibuka,igihe manyuriye imigati itanu abantu ibihumbi bitanu, mwahakuye inkangara zingahe zuzuye ibisate? Baramusubiza bati « Ni cumi n’ebyiri.» 20Arongera ati «N’igihe manyuriye imigati irindwi abantu ibihumbi bine, mwahakuye inkangara zingahe zuzuye ibisate?» Baramusubiza bati «Ni indwi» 21Nuko arababwira ati«Na n’ubu ntimurasobanukirwa?»


text:
Hakizimana Aman Murerwa uzwi nka P Fla,wari umaze umwaka afungiye muri Gereza ya Mageragere,yamaze gufungurwa maze Bull Dogg na Fireman bahoranye muri Tuff Gang baza ku isonga mu bamwakiriye agifungurwa.
Hakizimana Aman Murerwa uzwi nka P Fla,wari umaze umwaka afungiye muri Gereza ya Mageragere,yamaze gufungurwa maze Bull Dogg na Fireman bahoranye muri Tuff Gang baza ku isonga mu bamwakiriye agifungurwa.
- Bull Dog na Fireman bari mu bamwakiriye
Uyu muhanzi ubusanzwe yafunzwe ubwo yatabwaga muri yombi amaze gukoresha ikiyobyabwenge cya heroine cyizwi nka mugo,kuri uyu wa gatanu taliki 08 Ukuboza 2017,nibwo yarangije igihano cye arataha.
Iyo witegereje P Fla mbere na nyuma yo gufungwa,usanga yarabyibushye ndetse n’isura ye imeze neza ugerereranyije na mbere agikoresha ibiyobyabwege.Ibi ni bimwe bishimangira ko mu gihe atabisubiyeho agakomeza umurongo n’indangagaciro ashobora kuzamura urwego rw’umuziki we.
- P Fla yabyibuhiye muri Gereza
Si ubwa mbere P Fla yari afunzwe kuko na mbere yaho nabwo yafashwe inshuro zirenga eshatu azira gukoresha ibiyobyabwenge.Yigeze no kujyanwa mu kigo ngororamuco cy’ i Gikondo bakunze kwita kwa Kabuga ubusanzwe hakunze kujyanwa inzererezi n’abasabitswe n’ibiyobyabwenge bakagirwa inama.
Uyu musore yakunze gusimburanwa na mugenzi we Gisa Cy’inganzo muri gereza nawe wakunze gufungwa azira mugo ndetse yafungurwa ntabicikeho kugeza ubwo byaje kumuviramo kujyanwa i Wawa.
- Iyo witegereje iyi foto P Fla atarafungwa ukareba n’indi afunguwe ubona harimo itandukanyirizo
P Fla ni umwe mu baraperi bahoze bagize itsinda rya Tuff Gang ariko akaza kurivamo mbere y’uko risenyuka biturutse ku makimbirane n’abari barigize.
Yakoze indirimbo zakunzwe n’abiganjemo urubyiruko zirimo ’Ntaruhuka’, ’Ntuzankinishe’, ’Ubutumwa’ n’iyitwa ’Nisubiyeho’ yakoranye na King James akavuga ko asezeye ko yisubiyeho kandi ashaka kuba undi utandukanye n’uwo yari ari we.
Uyu muraperi yatawe muri yombi ku wa Kabiri tariki ya 13 Ukuboza 2016.Ubwo bagenzi be barimo inshuti ye magara Neg G bamusuraga muri gereza,yababwiye ko anyotowe no gushyira hanze ibindi bihangano bye bishya kandi biremereye kuko ngo yabonye akanya ko gutekereza ku nganzo ye.
Ibitekerezo
numwe kumubumbe kbx Kanda hano umusubize
Umurara ahora ari umurara, ntabwo aba bahungu bareka ibiyobyabwenge. Kanda hano umusubize
ubuse twizere ko yabivuyeho koko? njye nzabyemera mbibonye gs congs kuba p fla yafunguwe Kanda hano umusubize
Ndishimye cyane umuraperi nkuwo kuba avuye mugihome jah bless him but niyisubireho ahinduke mushya ark kand ndamusa gusubira muri taff gangz bagashyira hamwe na bagenzi be. hip hop mu rwanda igatera imbere kandi icyo nasaba p fra nareke guhanga indirimbo zerekeye kuri beef cyane murakoze mugire icyo mubwira kuri iyi ngingo Kanda hano umusubize
Na fire man bamujyane kbs agarure ubuyanja Kanda hano umusubize
ninde wakubyiy ko fireman anyw ibiyobyabwenge? Kanda hano umusubize
arakaza neza yirinda imana imurinde yojyere azamure impano ye Kanda hano umusubize
arakaza neza yirinda imana imurinde yojyere azamure impano ye Kanda hano umusubize
arakaza neza yirinda imana imurinde yojyere azamure impano ye Kanda hano umusubize
arakaza neza yirinda imana imurinde yojyere azamure impano ye Kanda hano umusubize
azirinde kojyera gukora ibyamusubizamo imana imurinde arakaneza mubundi buzuma Kanda hano umusubize
uwomusore.ndamukunda.ndibihanganobye.Arikonubwo.avugakoyabonye.umwawoguha namugira.inama.ibyobitabi.akabireka Kanda hano umusubize
P.Fla nkunda indirimbo ze cyane ariko icyo mwangira nuko anywa ibyobitabi nahubundi ararenze kubaraperi bose nuwambere kuri hipapu Kanda hano umusubize
amahoro mahoro bavandi umusaz ndamusaba guhinduka kbs arakuze. Kanda hano umusubize


text:
Umukambwe Gasamagera Charles, w’imyaka 62 akimara guhabwa ihene yavuze ko azajya ayita ’Ingarukirwa’, akazina k’akabyiniriro hose muri Rukumberi bahaye iri tungo
Imiryango 77 y’abarokotse bagishegeshwa n’ubukene, uburwayi n’izindi ngaruka za jenoside yakorewe Abatutsi mu 1994 bo mu murenge wa Rukumberi ho mu Karere ka Ngoma bahawe inkunga y’amatungo y’ihene, ibiribwa n’ibindi bikoresho by’ibanze, kuri uyu wa Gatatu tariki ya 30 Mata 2015.
Iyi nkunga ifite agaciro ka miliyoni zirenge enye z’amafaranga y’u Rwanda, bayigenewe n’umuryango ARAMA, usanzwe uvuza ukanatanga ubufasha ku barokotse bagihangana n’uburwayi n’ubukomere batewe na jenoside.
Ku bahawe iyi nkunga, byari akanyamuneza n’ibyishimo kubona abantu babasura bakabagaragariza urukundo, nk’uko Munyankumburwa Theogene, utuye mu mudugudu wa Ntovi, Akagari ka Ntovi ho muri uyu murenge wa Rukumberi, umwe mu bagenewe iyi nkunga yabitangaje.
Yagize ati “Kuva jenoside irangira twamerewe nabi cyane,dushegeshwa n’indwara zo mu mfunzo tugira ubutundi, tugira inzara, tugira ubukene kubera n’ubumuga twatewe na jenoside. Umuryango ARAMA na Leta batubereye ababyeyi kuko bagiye batuba hafi baratuvuza none ubu batworoje ; ubu ibyishimo ni byose barakaramba, barakarama baradufashije.”
Gasamagera Charles, w’imyaka 60, watewe ubumuga budakira na jenoside ubu akaba yari abayeho wenyine mu nzu atunzwe no gutoragura inkwi akazigurisha ku isoko, we avuga ko iyi nkunga batewe igiye gutuma bahindura imibereho kuko babonye ubunganira akabafasha kongera kubaho.
Yagize ati “Icyenda na kane nabaye mu rufunzo bankubita amahiri kuri aka kaguru kanjye k’ibumoso ndamugara, ubu nta bushobozi nari mfite bwo kwitunga, ntacyo nari mbashije none banzaniye ingarukirwa (ihene), barakarama, baragahorane Imana kubera impuhwe batugiriye. Imibereho mibi nabagamo igiye guhinduka kuko tubonye imibereho.”
Jules Gahamanyi, umuyobozi wa ARAMA, avuga ko gutanga iyi nkunga y’ihene biri mu rwego rwo gusubiza agaciro aba barokotse, kimwe mu bikorwa uyu muryango wahisemo gukora mu rwego rwo kwibuka jenoside yakorewe Abatutsi ku nshuro ya 20.
Yagize ati “Twari twifuje gusura aba barokotse bagifite ibikomere ku mubiri no ku mutima kugira ngo tubasure, tubaganirize ku bijyanye n’ibyo bikomere, tubahumurize tukanavurana. Twaje twifuza ko umuntu wigeze kubabara, wigeze kumva yanze Isi, akanga Imana ariko we atiyanga twongere tumusubize icyizere yerekwe urukundo. Twifuza ko umuco w’urukundo no gusurana twasanze muri aka gace bavuga ko wacitse ugaruka, abantu bagasurana, bagahozanya tukibuka twiyubaka kuko kwiyubaka nyako ni uguharanira kubaho.”
Gahamanyi yongeyeho ko aba batewe inkunga uyu muryango usanzwe ubaha ubufasha bw’ubuvuzi, ariko ko basanze bakeneye n’ubundi bufasha bw’ibiribwa n’ibikoresho by’ibanze, akaba ari muri urwo rwego bahisemo kuboroza no kubazanira ibi biribwa.
Muri iki gikorwa cyo guhumuriza abacitse ku icumu bo muri aka gace, Kirenga Providence, umuyobozi w’Akarere wungirije ushinzwe imibereho myiza, yemereye inkunga y’umuriro w’amashanyarazi umuturage witwa Gasamagera Charles, wahawe ihene. Kirenga kandi yashishikarije aba barokotse gukomeza gufatana mu mugongo by’umwihariko bongera kwibyutsamo urukundo.
Yagize ati “ARAMA nk’umufatanyabikorwa w’Akarere kacu ka Ngoma, muri gahunda zabo zo kwita no kudufasha guhumuriza no guhoza abacitse ku icumu biyemeje kuza muri uyu murenge wa Rukumberi ngo dukomeze kubafata mu mugongo muri iki gihe cyo kwibuka tunabagaragariza icyizere cyo kubaho neza. Niba umuntu aguhaye urukundo nawe ugomba kuruha undi, namwe ndabasaba ko mwarusakaza hose aho mutuye. Musubire ku muco w’uko abantu bibana abaturanyi babazanira amazi, bakabasura bakamenya uko babayeho.”
Uyu murenge wa Rukumberi uzwiho cyane ko ari agace kari karatujwemo ubwoko bw’abatutsi kugira ngo bakusanyirizwe ahantu hamwe igihe nikigera bazicwe ku buryo bworoshye.
Aba bashije kurokoka muri aka gace kahoze ari amashyamba yiganjemo isazi ya tsetse batanga ubuhamya bw’uko bashinyaguriwe bakicwa n’inzara mu rufunzo bakarokorwa n’inkotanyi.
Ku nkunga y’umuryango w’Ubumwe bw’Ibihugu by’Uburayi (European Union) n’umuryango mpuzamahanga wita ku bahohotewe IRCT, umuryango ARAMA wiyemeje gutega amatwi, gufasha, kuvuza, guha ubutabera no guhumuriza abarokotse jenoside yakorewe abatutsi mu 1994 ndetse n’abagihura n’ibibazo by’ihungabana n’ihohoterwa rishingiye ku gitsina.
Source : Radio ISANGO STAR


text:
ISOMO RYA MBERE
Intangiriro y’ibaruwa ya mbere ya Mutagatifu Yohani lntumwa (1 Yh l, 1-4)
1Ibyariho kuva mu ntangiriro n’ibyo twiyumviye kuri Jambo Nyirubugingo, ibimwerekeyeho twiboneye n’amaso tukabyitegereza, tukabikorakoza ibiganza byacu, ni byo namwe tubamenyesha. 2Koko Ubugingo bwarigaragaje maze turabwibonera; none turahamya kandi tukabamenyesha ubwo Bugingo buzahoraho iteka, bwari kumwe n’Imana kandi bukatwigaragariza. 3Nuko rero, ibyo twiboneye kandi tukabyumva, turabibamenyesheje kugira ngo namwe mwunge ubumwe natwe, maze twese twunge ubumwe n’Imana Data, hamwe n’Umwana wayo Yezu Kristu. 4Kandi ibyo tubibandikiye kugira ngo ibyishimo byacu bisendere.
ZABURI (Zab 97 (96),1-2,5-6,11-12)
Inyik/ Nuko Jambo yigira umuntu, kandi twibonera ikuzo rye.
Uhoraho ni Umwami! lsi nihimbarwe,
abaturiye inkombe nibasagwe n’ibyishimo!
Igicu cy’urwijiji kiramukikije,
ubutabera n’ubutarenganya ni ikibanza cy’intebe ye.
Imisozi irashonga nk’ibishashara,
mu maso y’Uhoraho, Umutegetsi w’isi yose.
Ijuru riramamaza ubutabera bwe,
maze imiryango yose ikarangamira ikuzo rye.
Urumuri rurasira ku ntungane,
ab’umutima ugororotse bakagira ibyishimo.
Ntungane, nimwishimire Uhoraho,
maze mumusingirize ubutungane bwe.
IBANCONDIRIMBO RIBANZIRIZA IVANJILI (Yh 21, 24)
Alleluya Alleluya.
Yohani, umwigishwa Yezu yakundaga,
yabaye umuhamya wa Jambo Nyirubugingo,
kandi tuzi ko ibyo yamamaza ari iby’ukuri.
Alleluya.
+ Amagambo yo mu Ivanjili ntagatifu uko yanditswe na Yohani (Yh 20, 2-8)
Mu gitondo cya Pasika, 2Mariya Madalena yirukanka asanga Simoni Petero n’undi mwigishwa, wa wundi Yezu yakundaga, arababwira ati « Nyagasani bamukuye mu mva, none ntituzi aho bamushyize. » 3Petero arabaduka na wa mwigishwa, bajya ku mva. 4Bombi bagenda birukanka, ariko wa mwigishwa arusha Petero amaguru, amutanga kugera ku mva. 5Nuko arunama abona imyenda irambitse, ariko ntiyinjira mu mva. 6Simoni Petero wari umukurikiye aba arahageze, yinjira mu mva, abona imyenda irambitse, 7n’igitambaro bari bapfukishije umutwe we kitarambitse hamwe n’imyenda, ahubwo kizingiye ukwacyo ahandi hantu. 8Nuko wa mwigishwa wari wageze mbere ku mva, na we arinjira, aritegereza maze aremera.


text:
Mu gihe ufite aya marineti afite technologie ihambaye, kuri ubu birashoboka ko wakomeza kurimba mu mujyi uyambaye ndetse ukanareba film dore ko ari nacyo yakorewe.
Abahanga mu ikorwa ryazo "Marchon" batangaje ko hafashwe icyemezo cyo guhuza technologie yabo na Mode muri za salle zerekanirwamo film. Nk'uko bitangazwa n'umwe mu bayobozi bayo,Cristin Lyons, yagize ati twizeye neza ko ibyo umuntu yakwambara mu maso ye byagombye kuba bijyanye n'igihe ku byerekeye Mode igezweho. ibi akaba yabitangaje ubwo herekanwaga modeles nshya z'amarineti ya 3D zitandukanye. ibi bikaba byaberaga i Las Vegas ho muri USA. Cristin akaba yakomeje agira ati :"tubwizanye ukuri! Lunettes 3D ziriho ubu, rwose ntabwo ari nziza urebye uko zikoze ku bijyanye na mode!".Tubabwire kandi ko izi Lunettes zikorwa na Marchon zifite ikoranabuhanga ryiswe RealD, ikoreshwa ku rugero rwa 85% muri salles zose zerekanirwamo film mu buryo bwa 3D n'abakora DVD zifite iri koranabuhanga rya 3D. aya madarubindi mashya aratangira kugurishwa muri Gashyantare ku giciro cya 30-150$, modeles zimwe zashushanyijwe n'ibihangange nka Calvin Klein, Coach, Lacoste n'abandi. naho
Mme Lyons akaba yaratangaje ko abantu bose bashobora kuzambara mu muhanda bajyenda ko ntawe byatungura.


text:
Ni igikorwa kije gufasha abashakanye cyangwa umusore n’inkumbi bitegura kurushinga kugaragaza imyambarire yabo.
Abazatanga ibihembo bazareba uburyo abashakanye bagaragara ndetse n’uburyo bambaye.
Ni igikorwa cyateguwe na Umugwaneza Jolie hamwe na Umuhoza Diane mu rwego rwo gushimira no guha agaciro abashakanye cyangwa abakundana ngo barusheho kuryoherwa n’impera z’umwaka.
Ni ibintu Umugwaneza avuga ko yagiye abona kuri televiziyo ya MTV ndetse no ku zindi televiziyo mpuzamahanga bigatuma yifuza ko ari ibirori byabera no mu Rwanda.
Iki gikorwa cyabonye abanterankunga batandukanye harimo The Mirror Hotel aho kizabera ku munsi wo gutanga ibihembo, TV10 izakoresha ikiganiro abazitabira irushanwa kugira ngo bakomeze kwigarurira imitima y’abagomba kubatora ndetse na KFM.
Irushanwa rigenewe abashakanye bamaranye igihe kinini, abashakanye vuba ndetse n’abagikundana bitegura kurushinga ariko ku munsi wo gutanga ibihembo buri wese akazaza kwihera ijisho.
Kwiyandikisha byararangiye; abantu barashishikarizwa kuzitabira umunsi w’ibirori nyirizina aho hazaba hari abacuranzi batandukanye nka Andy Bumuntu, Yemba Voice, Muchoma ndetse n’abazi gusetsa abantu.
The Mirror Hotel iherereye i Remera muri metero 20 uvuye kuri rond-point yo ku Gisimenti ku muhanda ujya i Remera mu Giporoso. Ukeneye ibindi bisobanuro wahamagara kuri 0783705716.


text:
Saa ine z’amanywa zo kuri uyu wa Gatanu tariki ya 12 Kanama 2016, ni bwo uwo mugore w’imyaka 22 wakoraga akazi ko mu rugo, yishe umwana w’umukobwa yari amaze kubyarira aho yakoraga, amukebye ijosi anamuteragura ibyuma.
Uwo mugore yatangarije abanyamakuru bari aho ko yemera icyaha cyo kwica umwana we ndetse ko yabitewe n’uko yari yabuze umusore wamuteye inda.
Ababonye uwo murambo bavuga ko ijosi ryendaga gucika ndetse n’umubiri we ukaba wari wuzuye ibikomere.
Ingengo ya 143 y’igitabo cy’amategeko ahana yo mu Rwanda iteganya igifungo cya burundu ku muntu wese uhamwe n’icyaha cyo kwica.


text:
Umuhanzi Diplomate uzwi cyane mu njyana ya Hip Hop yavuze ko mu gihe hizihizwa umunsi mukuru wa Noheli aterwa ikibazo no kwifuriza abantu Noheli nziza.
Noheli ni umunsi mukuru abakirisito benshi bizihiza bibuka ko umucunguzi wabo Yesu yabavukiye .Nubwo wizihizwa ariko hari n’abandi batawizihiza kubera imyemerere yabo idaha agaciro uno munsi.
Kubera uburyo budasanzwe abantu bawiteguramo,usanga hari abagenda bifuriza inshuti zabo n’abavandimwe kugira umunsi mukuru mwiza wa Noheli, hari abakoresha ubutumwa bugufi, abahamagarana kuri zatelefone cyangwa abakoresha imbuga nkoranyambaga.
Mu kiganiro Umuhanzi Diplomate yagiranye n’abanyamakuru ba Isango TV mu ijoro rya Noheli yavuze ko kwifuriza abandi Noheli bimutera ikibazo.
Yagize ati :”Kwifuriza abantu Noheli bimbera ikibazo kubera ko ntasobanukiwe neza uyu munsi mukuru icyo ari cyo.”
Noheli iba mu mpera za buri mwaka ku italiki ya 25 ukuboza .Uyu munsi abantu benshi mu Rwanda bawizihiza bajya gusenga mu nsengero zitandukanye.
Abakirisitu benshi bizihiza Noheli bayifata nk’umunsi udasanzwe kuko baba bizihiza ivuka ry’umucunguzi wabo Yesu Kirisitu.


text:
Impatwe iyo zitavuwe ngo zikire, zishobora gutera umuntu gufatwa n’ indwara ya karizo benshi bazi nko: ‘kumurika amagara’ (hemorrhoid). Nanone itera umubiri kuzuramo imyanda (intoxication) bikaba aribyo ntandaro y’indwara nyinshi.
Dore bimwe mu bishobora gutuma umuntu yituma impatwe
Kutarya imboga,imbuto n’ ibinyampeke. Gukunda kurya ibikomoka ku matungo nk’ inyama, amata, formage n’ ibindi… Gukunda kurya ibinyampeke byanyujijwe mu nganda, nk’akawunga, imigati y’umweru, capati, kuba umuntu atwite. Kudakora imyitozo ngorora mubiri no gukunda kuryama kenshi. Kutanywa amazi ahagije nabyo biri mu bitera kutituma. Kugira ibihe bihindagurika byo kwituma no kwirengangiza ihamagara rikubwira kujyayo.
Ese ni iki gifasha gukira iyi ndwara?
Bimwe mu bishobora gutuma umuntu areka kwituma impatwe kandi agakira vuba nkuko abahanga mu by’ubuzima babigaragaza harimo: Kunywa amazi ahagije byibura nka litilo ebyiri ku munsi, kurya imbuto nka pomme zihagije, ibinyomoro water melon, amapapayi, cocombre amacunga, imyembe, kurya imboga cyane cyane izifite ibara ry’icyatsi. Ibi byose iyo ubikoze mu gihe kingana n’icyumweru gusa uhita uca ukubiri n’indwara yo kwituma impatwe nkuko abahanga babigaragaza
Src: Santé par les aliments page 196,198


text:
1. Amasomo y’iki cyumweru cya 2 cya Pasika aradusaba kuzirikana ku ngingo ebyiri z’ingenzi: Urukundo n’ukwemera. Ni ingingo zikomeye mu kwemera kwacu, zikaba ari nk’iyenyenyeri yo murukerera itumurikira ikadukura mu mwijima, cyangwa se inyenyeri y’umugoroba iduherekeza igihe twinjiye mu mwijima, ikatumurikira ngo twoye gutsitara. Isomo rya kabiri niryo ribivuga neza kuko rigira riti: “Umuntu wese wemera ko Yezu ari Kristu, yabyawe n’Imana; kandi n’umuntu wese ukunda Imana Umubyeyi, akunda n’uwabyawe na Yo. Dore icyo tumenyeraho ko dukunda abana b’Imana: ni uko dukunda Imana kandi tugakurikiza amategeko yayo.”
2. Isomo rya mbere riragaruka kuri urwo rukundo ritubwira ko “Imbaga y’abemera yari ifite umutima umwe n’amatwara amwe, kandi nta n’umwe wibwiraga ko icyo atunze cyose ari icye bwite”. Bari bafite umutima umwe n’amatwara amwe, nta mutima mubi wabarangwagamo, nta nzangano n’inzika, nta nduru nta n’umujinya bibibagamo, bumviraga urukundo Imana yari yarashyize mu mutima wabo kandi bakubaha umutimanama wabo. Uru rukundo bari bafitanye nk’abavandimwe basangiye Imana bagasangira ubumuntu, nirwo rwatumaga “ubugwaneza bwinshi bubuzuramo bose”kandi bagaharanira kubana kivandimwe kuko babonaga ko bose batahiriza umugozi umwe.
3. Iri ni isomo rikomeye kuri twe twemera kandi tukifuza ko twarangwa n’urukundo rwa Yezu dukurikiye: Gukunda mugenzi wacu twirinda icyamuhungabanya n’icyamutesha agaciro, kubaha buri wese no kumubonamo ishusho y’Imana, kwitsindamo inabi ishoboka kutuzamukamo. Urukundo tubwirwa mu isomo rya mbere, ni urukundo rutwibutsa ko nta muntu twari dukwiye kugira icyo dupfa kubera ibintu, rukadusaba kurenga ibintu tukubaha muntu kuko agaciro ke kazahoraho iteka mu gihe ibintu byo bihitana n’ibihe. Urukundo rusumba byose, kandi umunezero rutuzanira uturuka ku Mana kuko urukundo rwahawe umugisha na Nyagasani. Urupfu n’izuka bya Krisitu bikwiye kutubera isomo ryo kutizirika ku by’isi, ntitubyiratemo niba Imana yarabiduhaye, ntitubyirengagirizemo umukene, ahubwo tugahora dukereye gushimisha Imana.
3. Ingingo y’ukwemera yo ku buryo bw’umwihariko turayisanga mu Ivanjiri. K’uruhande rumwe turabona Tomasi wanga kwemera atabanje kwirebera, aha akaba atari kure yacu kuko kenshi natwe dushakisha ibimenyetso ngo tubone kwemera. K’urundi ruhande turumva Yezu avuga ati “hahirwa abemera batabonye.” Icyo Yezu yifuza kuri Tomasi, ni ukurenga ukwemera kwe gushingiye kubigaragara, ntiyongere kubona Yezu nk’umuntu waje kubohora abantu gusa k’uburyo bw’isi, ahubwo akabona Yezu nk’Umwana w’Imana kandi waje gukiza inyoko-muntu yose aho iva ikagera. Tomasi niyumva ko kubaho ari ukubana na Yezu kandi ko kugira ubuzima ari ukubuhabwa na We, noneho araza guhamya ukwemera kwe agira ati: “Nyagasani kandi Mana yanjye.” Nguko uko natwe twabishaka tutabishaka, hari ibihe tugeramo maze noneho tukabona ko Nyagasani ari Imana yacu, kandi akaba ari We utugize.
4. Kuri iki cyumweru cy’impuhwe za Nyagasani, urukundo n’ukwmera dufitiye yezu tubinagure, maze impuhwe ze zitubundikire kuko n’ubundi arizo zidutunze.
P. Jean Damascène MUGIRANEZA


text:
ISOMO RYA MBERE
Ibaruwa ya Mutagatifu Yakobo Intumwa (Yak 1, 12-18)
Bavandimwe, 12hahirwa umuntu uba intwari mu bigeragezo, kuko namara kugeragezwa azahabwa ikamba ry'ubugingo, lmana yasezeranyije abayikunda. 13Nihagira ugwa mu gishuko ntakavuge ati« Ni Imana inshuka », kuko Imana idashobora koshya gukora ikibi cyangwa ngo igire uwo ishuka. 14Buri muntu ashukwa n'irari rye bwite rimukurura, maze rikamwoshya. 15Iyo iryo rari rimaze gusama ribyara icyaha, n'icyaha cyamara gukura kikabyara urupfu. 16Ntimukibeshye rero, bavandimwe nkunda. 17Icyitwa ingabire y'agaciro cyose, n'ituro rishyitse iryo ari ryo ryose, bikomoka mu ijuru; ku Mubyeyi w'urumuri, we udahinduka kandi ntatume habaho umwijima uturutse ku mihindagurike y'ibihe. 18Ni ku bwende bwe bwite yatwibyariye akoresheje ijambo rye ry'amanyakuri, kugira ngo tube imena mu biremwa bye.
ZABURI (Zab 94 (93),12-13, 14-15, 18-19)
Inyik/Uhoraho, hahirwa umuntu wowe ukosora.
Uhoraho, hahirwa umuntu wowe ukosora,
maze ukamwigishisha amategeko yawe,
kugira ngo ahorane ituze mu minsi y'amakuba,
igihe umugiranabi acukurirwa imva.
Kuko Uhoraho adatererana umuryango we,
akaba atareka umurage we;
ubucamanza buzakurikiza ubutabera,
ab'umutima ugororotse bose bazabuyoboke.
Iyo mvuze nti« Nta ho mpagaze!»,
ubuntu bwawe Uhoraho, burandamira;
igihe impagarara zinyuzuye umutima,
ubuhumurize bwawe burampimbaza.
IBANGONDIRIMBO RIBANZIRIZA IVANJILI (Zab 78 (77), 24)
Alleluya Alleluya.
Uhoraho yagaburiye umuryango we mu butayu:
abahaza umugati wo mu ijuru.
Alleluya.
IVANJILI
+Mariko (Mk 8, 14-21)
Muri icyo gihe, 14abigishwa bari bibagiwe kujyana imigati, maze bakagira umugati umwe gusa mu bwato. 15Nuko Yezu arabihanangiriza ati «Murabe maso kandi mwirinde umusemburo w'Abafarizayi n'umusemburo wa Herodi.» 16Bo rero batangira kujya impaka ngo nta migati bafite. 17Yezu abimenye, arababwira ati «Kuki mujya impaka ngo nta migati mufite? Ntimurumva kandi ntimurasobanukirwa? Mbese umutima wanyu uracyanangiye? 18Mufite amaso ntimubone, mukagira n'amatwi ntimwumve? Kandi ntimwibuka,19igihe manyuriye imigati itanu abantu ibihumbi bitanu, mwahakuye inkangara zingahe zuzuye ibisate? Baramusubiza bati «Ni cumi n'ebyiri. » 20Arongera ati «N'igihe manyuriye imigati irindwi abantu ibihumbi bine, mwahakuye inkangara zingahe zuzuye ibisate?» Baramusubiza bati: «Ni indwi.» 21Nuko arababwira ati «Na n'ubu ntimurasobanukirwa?»


text:
Africa Great Lakes Democracy Watch
Welcome to Africa Great Lakes Democracy Watch Blog. Our objective is to promote the institutions of democracy,social justice,Human Rights,Peace, Freedom of Expression, and Respect to humanity in Rwanda,Uganda,DR Congo, Burundi,Sudan, Tanzania, Kenya,Ethiopia, and Somalia. We strongly believe that Africa will develop if only our presidents stop being rulers of men and become leaders of citizens. We support Breaking the Silence Campaign for DR Congo since we believe the democracy in Rwanda means peace in DRC. Follow this link to learn more about the origin of the war in both Rwanda and DR Congo:http://www.rwandadocumentsproject.net/gsdl/cgi-bin/library
Saturday, July 10, 2010
PADIRI UBALD RUGIRANGOGA YABA YARAHINDUTSE UMUKANGURAMBAGA WA FPR-POWER:Is Fr. Ubald Rugirangoga a Cadre of RPF-Power?)
PADIRI UBALD RUGIRANGOGA YABA YARAHINDUTSE UMUKANGURAMBAGA WA FPR-POWER
Bibaye ngombwa ko mfata ikaramu n’urupapuro, nkandikira Padiri Ubald RUGIRANGOGA kugira ngo mwiyame ku mugaragaro kuko mbona asigaye yarigize umucamanza w’icyamamare, umutegetsi w’icyatwa abandi bagomba guhakwaho kugira ngo baramuke, akaba asigaye afite ububasha bwo kugena abapfa n’ababaho! Tumaze kwitegereza iyo mikorere ye twasanze Padiri Ubald ari umunyakinyoma, umugizi wa nabi ukwiye kwirindwa. Muri iyi nyandiko, nzinduwe no kugaragaza ukuntu uyu mugabo ari umupadiri wo kwitonderwa (dangereux), ukwiye gufatwa uko ari, ntihagire uzongera kumwibeshyaho.
A. Waba uzi Padiri Ubald Rugirangoga?
Padiri Ubald RUGIRANGOGA yavukiye muri Segiteri ya Rwabidege, Komini ya Karengera, Perefegitura ya Cyangugu. Hari taliki ya 26 Mata 1955. Se yitwaga Yakobo, nyina Adela, akaba umwuzukuru wa Bidadaza. Amashuri yisumbuye yayigiye mu iseminari nto yitiriwe Mutagatifu Piyo wa 10 yo ku Nyundo, kugera mu 1973 ubwo yagiye gukomereza i Burundi. Yagarutse mu Rwanda ahitira mu iseminari nkuru ya Nyakibanda, ahabwa ubupadiri taliki ya 22 Nyakanga 1984.
Njye namubonye bwa mbere mu mwaka w’1993, nyuze i Nyamasheke, ni bwo nari ntangiye Seminari nkuru. Aho mariye kuba umupadiri mu w’i 1999, twarakoranye muri Diyosezi yacu ya Cyangugu. By’umwihariko twakoranye muri sekeretariya ya Sinodi ubwo hategurwaga Yubile y’imyaka 100 ivanjiri igeze i Rwanda. Muri ubwo butumwa, twari abapadiri bane n’umulayikikazi umwe. Bose baribuka uko twakoranye neza, ndetse n’iyo byabagaho rimwe na rimwe ko tutumvikana mu bitekerezo, twahagarikaga akazi tukiyambaza Roho Mutagatifu, akaduha kuvuga rumwe nuko tukikomereza akazi. Imyanzuro ya Sinodi ya Cyangugu twashyize ahagaragara ntawigeze ayigaya, uhereye ku mwepiskopi wacu kugera ku bakristu basanzwe. Ubald sinamubonaga gusa nk’umupadiri unkuriye mu myaka, ahubwo nabonaga anihatira kugaragara neza, mu byo yavugaga no mu byo yakoraga, nkabona hari byinshi byiza umupadiri w’umusore nkanjye yamwigiraho.
Nyamara ariko hagati yanjye na we byose ntibyakomeje kuba shyashya. N’ubwo atabyeruraga ngo abivugire ku mugaragaro, ntiyabuze kunyereka ko atishimiraga ubutumwa nakoraga muri Komisiyo ya Diyosezi y’Ubutabera n’Amahoro. Koko rero iyo Komisiyo yakoraga neza, kuko yari yarashinze imizi mu miryangoremezo ya Diyosezi yose. Byaduhaga kumenya amakuru menshi aturutse hasi mu bakristu: twamenyaga ibibazo bafite, akarengane bahura nako, abahohoterwa n’ubutegetsi, abarenganywa n’inkiko gacaca, abagize uruhare mu bwicanyi, n’ibindi. Ayo makuru yose ni yo Padiri Ubald yanyerekaga ko ntakagombye kumenya. Ni bwo bwa mbere numvise ko ibyo byiyumviro atabiterwa n’impamvu z’Iyobokamana ahubwo ko abiterwa no gushaka kurengera izindi nyungu zizwi na we gusa.
Icyo yantekerezagaho cyaje kujya ahabona nsohotse mu gihugu. Koko rero, guhera mu kwezi k’Ukuboza 2005, byabaye ngombwa ko mva mu Rwanda, njya kwikomereza kwiga mu Bufaransa. Ngira ngo guhera ku munsi nagendeyeho, uyu mupadiri yabonye rugari atangira ibyo kuntaramana, mu nzira, mu basirikari, mu bategetsi, mu nshuti…: ngo ntiyumva impamvu ngiye. Bukeye ngo kuki niga filozofiya, ngo kuki ngomba kwiga amategeko mpuzamahanga (droit intenational) ...? Byose narabyumvaga nkicecekera, ngakeka ko ari amagambo y’abantu cyangwa se agashyari gasanzwe mu bavandimwe, ko bitazatinda gushira. We ariko ntiyagohetse, yari ageze n’aho agenda ahagarika abantu mu muhanda, abanzi n’abatarigera bambona, ngo nibareke abasobanururire ukuntu ingengabitekerezo ya jenoside yanyaritse mu mutwe. Ibyo byafashe indi ntera ubwo yiyemezaga kujya kunshinja ingengabitekerezo ya jenocide mu nama y’abapadiri bose ba Cyangugu (Presbyterium) yateranye kuva ku ya 26 kugera ku ya 28 Mata 2010. Ngo yitwaje ko naba naragiye Arusha gutanga ubuhamya bushinjura. Icyakora akirinda kwerekana icyo naba naravuze imbere y’urukiko n’icyo we anenga ubwo buhamya. Amagambo yavugiye muri iyo nama bayantondoreye uko yakabaye ndumirwa, ariko n’abayumvaga ngo ntibabuze kwibaza icyo ibyo bisobanura.
Ntibyaciriye aho kuko muri Kamena 2010 amakuru aturutse mu nzego z’iperereza zo mu Rwanda yangezeho ambwira ko Padiri Ubald amaze igihe akora uko ashoboye kwose ngo njye n’abandi bapadiri yikomye b’i Cyangugu, dushyirwe ku rutonde (hitlist) rw’abagomba kwicirwa mu mahanga.Ubwo ni nabwo namenye ko muri FPR hasigaye harimo ibice bibiri. Ngo hari igice cy’abantu bashaka amahoro, n’igice bita “pawa” (power) ngo kigizwe n’abumva ko Abanyarwanda bagomba gukomeza kwicwa kugeza igihe Nyagasani azahindukirira! Ngo icyo cya “power” ni cyo Ubald na murumuna we Reveriyani bagomba kuba bashyigikiye. Ugira ngo ndashyiramo amakabyankuru azambaze mubwire n’ibirenze ibyo!
B. Ingengabitekerezo ya jenoside
Icyaha cya jenoside kirazwi kandi giteganijwe mu mategeko mpuzamahanga. Ariko icyaha cyitwa “kugira ingengabitekerezo ya jenoside” nta handi kiba mu mategeko y’ibihugu byo kw’isi uretse mu Rwanda rwa nyuma y’1994! Cyateganijwe mu itegeko ryiswe “itegeko N°18/2008 ryo ku wa 23/07/2008 rihana icyaha cy’ingengabitekerezo ya jenoside”. Warisanga mu Igazeti ya Repubulika y’u Rwanda, Umwaka wa 47, n° 19 yo ku wa 01 Ukwakira 2008.
Ingingo ya 2 y’iryo tegeko itanga igisobanuro: “Ingengabitekerezo ya jenoside ni urusobe rw’ibitekerezo bigaragarira mu myifatire, imvugo, inyandiko n’ibindi bikorwa bigamije cyangwa bihamagarira abantu kurimbura abandi hashingiwe ku bwoko, inkomoko, ubwenegihugu, akarere, ibara ry’umubiri, isura, igitsina, ururimi, idini cyangwa ibitekerezo bya politiki, bikozwe mu gihe gisanzwe cyangwa mu gihe cy’intambara”.
Nk’uko bigaragarira buri wese, “kugira ingengabitekerezo ya jenoside” ni icyaha kidasobanutse neza, umuntu yashyira ku wo ashatse wese yaba umuzungu cyangwa umwirabura, yaba umuhutu umutwa cyangwa umututsi, kuko bigoye kwisobanura ko utagifite. Benshi bemeza ko Leta ya FPR yahimbye icyo cyaha kugira ngo yigizeyo, ihutaze, ifunge cyangwa yice abo ikeka ko batavuga rumwe nayo. Ngira ngo Abanyarwanda twese twamaze kwibonera neza uko Leta yacu igenza uwo yahamije icyo cyaha.
Iyo Padiri Ubald wihaye Imana yiyemeje kugishinja nkana bagenzi be b’Abihayimana nka we, bishaka kuvuga ko aba yamaze kubashyira mu rwego rw’“abagamije cyangwa abahamagarira kurimbura abandi”. Bitabaye ibyo byaterwa n’uko yaba abafata nk’abarwanya Leta iriho bityo akaba abasabira igihano kiremereye giteganywa n’ingingo ya 6 y’iryo tegeko :”Iyo ukoze icyaha cy’ingengabitekerezo ya jenoside ari umuyobozi mu nzego z’imirimo ya Leta, mu mitwe ya politiki, mu mirimo y’abikorera, cyangwa umuyobozi mu mirimo itagengwa na Leta, umuyobozi w’idini, cyangwa uwahoze ari umuyobozi muri izo nzego, ahanishwa igifungo kuva ku myaka cumi n’itanu (15) kugeza ku myaka makumyabiri n’itanu (25) n’ihazabu y’amafaranga y’u Rwanda kuva kuri miliyoni ebyiri (2.000.000) kugeza kuri miliyoni eshanu (5.000.000.)”!
Kandi ngira ngo twese tuzi ko iyo umuntu w’igikomerezwa nka Padiri Ubald yaguhagurukiye, biba byarangiye kuko tutayobewe uko inkiko z’iwacu zikora! Kwiregura ntibyoroshye.
None se koko ubu umuntu yabigenza ate, bagabo? Uko biri kose, iyo myitwarire ye yanteye gusubiza amaso inyuma, ndongera nitegereza Padiri Ubald, nsobanuza amateka ye, ibyo yavugaga, n’ibyo yakoraga, numva mbaye nk’usobanukiwe kurushaho.
Ubald we, n’ubwo umusizi yivugiye ngo “burya guceceka si ubucucu, ni ugucengerwa n’ibyo uzi ugacira mu nda ugatuza”, jye ndasanga no guceceka bigira aho bigarukira. Ubu nkaba nanjye niyemeje kugusubiza kugira ngo nkumenyeshe ikintu kimwe gusa: Ibuye ryagaragaye ntiriba ricyishe isuka, tuza tubane! Ese ubona wisararanga, abakristu n’abandi bapadiri b’i Cyangugu bakakwihorera, ukagira ngo ni uko bose ari ibigwari cyangwa se bakaba bagutinyira ko uri Nyirubutungane?
C. Dore uko tukuzi:
1. Padiri Ubald uri umwicanyi.
Iyo ugeze kubo wita abicanyi, usya utanzitse! Sinkubwiye ngo ubahunde ibisingizo, ariko ujye unibuka ko urubanza ari urw’Imana. Igihe ucyitwa umupadiri wa Kiliziya, ni nde wakugize umucamanza wa bagenzi bawe, Ubald we? Nyamara ariko ikibazo gikomeye si icyo. Nagerageje kwibaza ikigutera gukora ibyo ukora, nsanga ari rya rondakoko twamaganaga muri Sinodi! Yewe, ko ubanza nawe ryaragucengeye, rikaguhuma amaso y’umubiri n’ay’umutima. Na we ubwawe uzisuzume neza, uzasanga ari ryo rikuyobora n’ubwo ushobora kwishuka ngo uri mutaraga. Urashaka urugero: abicanyi ni bantu ki kuri wowe? Igisubizo cyawe turakizi, twacyumvise kenshi, tugifata mu mutwe: ni abishe Abatutsi muri 1994. Ni byo koko, abishe Abatutsi ni abicanyi kandi bakwiye kubiryozwa. Ariko n’uwishe umuzungu, umutwa cyangwa umuhutu aba yishe umuntu. Si umwicanyi se? Ndakwibutsa ko wowe ubwawe, padiri Ubald na Murumuna wawe w’umupolisi ari we Superintendent Reveriyani Rugwizangoga mufite ibiganza bijejeta amaraso! Muzabanze musobanurire ubutabera uko mwishe Sindayiheba Yohani taliki ya 2 Nzeri 1995. Reka nkwibutse uko byagenze: muri Mata 1995 wowe n’uwo murumuna wawe mwagiye ku matongo y’iwanyu. Muvuyeyo mugeze i Rwabidege, wowe Ubald wavuye mu modoka ujya gutuka abaturage bari bibereye mu kabari, ubashinja ko bishe umukecuru wanyu. Ni bwo Sindayiheba Yohani akubwiye atuje ko ibyabaye mu 1994 ari ishyano ryagwiririye igihugu cyose. Wowe na murumuna wawe mwahise muva hasi ngo avuze ko umukecuru wanyu ameze nk’abandi bose. Sibwo umufashe mu ijosi ugatangira kumuniga ushaka kumwica! Iyo umubikira mwari kumwe witwa Jean Marie wo kwa Uberiti atamukwamururaho, ntuba waramutsinze aho? Wagize ikimwaro cy’ibyo umaze gukora, ugenda warubiye. Bwarakeye mu gitondo, mugaruka gufata Sindayiheba Yohani, murumuna wawe yirirwa amufungiranye mu nzu i Kamembe, mutegereje ijoro ngo mujye kumwicira i Kigali. Muri uwo mugoroba, abantu barabakomereye, by’umwihariko umugabo w’umukada bitaga Asmani (Imana imuhe iruhuko ridashira) si we wamubakuye mu nzara agasubira iwe mu gicuku? Hanyuma se mwaramuretse aratuza? Taliki ya 2 nzeri 1995, ahagana mu masa mbiri z’umugoroba, ntimwitwikiriye akabwibwi mukagaruka iwe kumukinguza, mugahita mumurasa mukamutsinda aho? Mwibagiwe akantu kamwe gusa: uwububa abonwa n’uhagaze! Hari abaturage babateye imboni.
Abashumba baragwira ra! Ubald we, uri umushumba wica intama, ni ukuri kw’Imana! Nta wakekaga ko wagera aho! Ariko buriya Sindayiheba wamuhoye iki koko? Hari n’uwo wumvise ko hari icyo amushinja? Ni uko rero, n’iyo ubutabera bw’abantu butabikuryoza, Imana uvuga ko wihaye yo ntizabura kubikubaza. Iyo ikaba ari na yo mpamvu ituma ngira nti: Mbere yo kujijisha ngo urabwiriza abicanyi kwemera ibyaha, nawe ubwawe mwigisha, banza utinyuke ujye mu Kiliziya y’i Mwezi, ari ku cyumweru, abakristu bateranye. Aho kubacunaguza nk’uko wabimenyereye, ubatuka ngo ni abicanyi bose uko bangana, uzemere ukubite ibipfukamiro hasi, ubabwize ukuri ku byerekeye abantu bose wicishije hariya uvuka, n’abo washinje ibinyoma. Nibwo ahari uzaba utangiye gusengera mu kuri. Naho ubundi, abantu bose bamaze kumenya ko uri “Bangamwabo”, abaturage b’iwanyu barakubona bagahunga nk’ababonye Rubebe! Wowe ho ukikirigita, ugaseka ngo bose bazi ko wirukana amashitani.
2. Padiri Ubald ushinja inzirakarengane ibinyoma ugatoza n’abandi kubikora
Uribuka se amajoro wararaga ugenda, uva i Mushaka ujya hariya uvuka, ukikijwe n’imbunda n’abasirikari bakurindiye umutekano, ujya gutoza abaturage uko bagomba gushinja ibinyoma bagenzi babo? Harya jenoside yabaye uri muri kariya gace noneho ukaba warajyaga kubabwira amakuru uzi neza? Wiyibagije ko wari uri i Nyamasheke? Hanyuma se uriya mugabo witwa Sinzabakwira Straton, wari warigize Bourgmestre wa Karengera, woheje ngo ajye yirirwa ashinja ibinyoma abo wanga, ukamushukisha kuzamufunguza no kuzarihira abana be amashuri, ubona ko abantu babibonamo ubutungane? We se ko mukorana kandi ari umwicanyi uzwi na bose, ni we muntu ukwiye kwizerwa wabonye i Cyangugu? Cyangwa hari icyo mupfana! Koko ibisa birasabirana! Twese tuzi uko wamurindagije ngo ajye yirirwa afungisha inzirakarengane afatanije na Nyakwigendera depute Kanakuze Yudita. Ni nde wibagiwe ko iyo imodoka y’inshuti yawe Kanakuze Yudita yahingukaga mu karere, abantu bakwirwaga imishwaro, bakarara mu gihuru bihishahisha? Ibintu byarahindutse koko. Hambere aha, iyo umuntu yazamukaga mu ntera, yaharaniraga kuzamura akarere k’iwabo, mbese nk’uriya muminisitiri wagejeje amashanyarazi i Mwezi. Yari umugabo koko.
Hari ikindi cyerekana ko wowe Padiri Ubald, ufite ikibazo gikomeye. Iyaba ari jye wangaga gusa nari kugira ngo nijye nyirabayazana. Harya ngo abagize inama nkuru ya Paruwasi ya Mwezi murapfa iki? Hari ikindi ubahora kitari uko banze guha rugari ubwibone bwawe (la vaine gloire que tu aimes tant!)?
Inama nkuru ya paroisse ya Mwezi yateguraga ibirori by’itangwa ry’ubupadiri bwa ba Fratri Silivani Ayobamvuga na Gilibereti Komezusenge muri 2009. Muri iyo nama koko hari umuntu w’incuti yawe watanze igitekerezo ko, ubwo wujuje imyaka 25 uri umusaserdoti, Paruwasi yagukorera yubile, igahimbazwa muri ubwo bukwe bw’itangwa ry’ubusaserdoti. Abandi bamaze kuvuga icyo batekereza, hafatwa icyemezo cy’uko iminsi mikuru itavangwa, ahubwo biyemeza kuzagushakira undi mwanya ukwiye, nawe bakagukorera ibirori bya yubile! Ngo inkuru ikugereho ko utakiyerekanye mu itangwa ry’ubusaserdoti: yo!yo!yo!yo! Sibwo wishyize ku karubanda, ukisararanga, ukarimbura ibiti n’amabuye, ugatangira gutukanira mu isoko, ku manywa y’ihangu, ukemeza ko inama nkuru ya paruwasi ya Mwezi igizwe n’interahamwe gusa! Sibwo uhuruje ibyo bikomerezwa byawe, maze abantu bagakubitwa, abandi bagafungwa, abashoboye bagatorongera, padiri mukuru agahabuka, agata paruwasi!
Hari aho utageze uvuga ngo abapadiri bose babaye i Mwezi nta kindi bakoze uretse kwigisha ingengabitekerezo ngo ari na byo byateye abaturage b’ i Mwezi kwicana mu w’1994? Wowe se ko wigishije iyo “vanjiri yawe” i Nyamasheke, wahavuye ute? Bo ntabwo bicanye? Aho i Nyamasheke uvuga nanjye nahabaye nyuma yawe. Ishusho wahasize si iy’umupadiri ushyize Iyobokamana imbere, ahubwo ngo wari umupadiri wifitiye inyungu za politiki arengera, yewe n’ishyaka rya politiki warimo ntibararyibagirwa. Uribuka ko utashoboraga kuramutsa umuntu n’umwe mudahuje ishyaka? Harya Inspectrice w’amashuri witwa Nyirarukundo hari ikindi mwapfuye uretse kuba yaranze kuva mu ishyaka rye ngo aze mu ryawe?
Nuko rero ngo warashavuye cyane ko naba naragiye Arusha gutanga ubuhamya bushinjura imfungwa? Koko nagiyeyo nk’uko benshi bajyayo n’ubu. Ikindi rero, nubishaka uzajyeyo ubaze neza, jye navugiye ku mugaragaro, ntagombye kwihisha mu kabati nkawe n’incuti zawe kandi navuze ibyo niboneye n’amaso yanjye. Ubwo rero ngo inka zacitse amabere kuko ntabanje kuza kukureba ngo umpfunyikire ubuhamya njya gutanga Arusha! Iyo ni ya mikorere ya za gacaca ushimagiza? Ujye uyishoramo abandi, njye undeke. Mu bo woshya kubeshyera abandi sindimo. Njye niga amategeko, sindi nkawe utekereza ko abantu bagomba gucibwa imitwe nyuma y’imanza zishingiye ku mpuha gusa. Inkiko nyazo zigira uko zikora. Wowe rero ngo ureba ibyihishe mu mitima, ukaba uzi ukuri kose (ukwabayeho n’ukutarabayeho) , uzajye imbere y’urukiko rw’Arusha umvuguruze. Kandi ibyavugiwe imbere y’umucamanza ntushobora kubivugururiza mu kabari. Fata indege ujye Arusha maze uvugishe ukuri, dore ko wibwira ko nta wundi wavuga ukuri uretse wowe wenyine. Imanza zose z’abantu zizabe ari wowe zeguriwe, mugani wa ya ndirimbo? Nyamara icyakubabaje si impamvu zo gushaka ukuri, ni inyungu za politike uba ushyize imbere.
3. Padiri Ubald uvanga amasaka n’amasakaramentu
Padiri Ubald, intama waragijwe ziri muri paruwasi ya Mushaka (dore ko ari na yo mvukamo) ntizikimenya ijwi ryawe. Uravuga bakikanga. Ngo iyo utangiye inyigisho ku cyumweru, hari abakwihisha munsi y’intebe! Ntibakimenya gutandukanya ijwi ryawe n’iry’Umuyobozi w’akarere cyangwa irya Afande. Nk’iyo ufungira abantu amasakaramentu ngo ni uko inkiko gacaca zabemeje icyaha, iryo kenurabushyo (pastorale) riba ari bwoko ki? Mu mategeko ya Kiliziya (Droit Canon), hari aho waba warabonye ko uwo Inkiko gacaca zishinje icyaha, Kiliziya imuhanisha gufungirwa amasakaramentu? Ko usa n’aho Bibiliya yawe itakiri iyo tuzi? Icyakora Abanyamushaka bo barumiwe pe! Ese ubwo uzi ko hari benshi waciye mu kiliziya kubera ko ngo utacyigisha ijambo ry’Imana, ahubwo ukaba wararisimbuje ibitekerezo bya FPR-pawa? Uzatinyuke ubwire Musenyeri wawe ko wasezeye ku bupadiri, ukaba usigaye warihitiyemo akazi ko kuba umupolisi n’umukangurambaga wa FPR-pawa, nibwo uzaba utagisengera mu kinyoma!
4. Padiri Ubald wigisha tewologiya y’amacakubiri
Umwihariko twese twari twarakurekeye ni uwo kuzenguruka igihugu usengera abarwayi ngo bagakira amashitani. N’ubwo Kiliziya itayobewe ko ubwo bubasha Yezu yabuyihaye, ariko ntijya yibagirwa ko hari n’ibigirwa-ngabire shitani yifashisha ngo igirire nabi roho za benshi. Mu buryo bwawe bwo gusengera abandi, hari byinshi bitera kwibaza. Dore nk’iyo wowe ubwawe wakoresheje ibiterane byo gusabira abarwayi, ntutinya guhagarara ku maguru yombi ngo wemeze ko hari umuntu ukize ibitega abanzi be bari baramutumye! !! Ubwo urumva icuraburindi uba uroshye mu mitwe y’abo banyantegenke bakwizeye? Uba ubemeje ko ibitega bibaho kandi ko hari abantu babituma abandi. Uwishuka ngo uramukijije iyo ageze mu rugo atyaza umuhoro agahita asanga wa muturanyi we bafitanye akantu ati “Imana yampishuriye ko ari wowe undoga ibitega”! Ubwo urugamba rukaba ruraremye. Ntaho uzi byabaye? Nyirabayazana w’ayo makimbirane hari undi utari wowe n’inyigisho zawe z’ubuyobe zikora ishyano?
Diyosezi zose zo mu Rwanda zari zikwiye kukwamagana, ukareka gukomeza kubeshya abantu no kubateranya. Kandi nabyo iyo umuntu abisesenguye neza, asanga atari impamvu z’Iyobokamana zigutera kwihambira kuri iriya baringa yo gukiza amashitani! Harimo inyungu za politiki zizwi nawe, abazi gushishoza bazabisuzume.
5. Padiri Ubald urikuza ukaniyemera
Ushimishwa no kuvuga hose ko uri intungane. Wivugira ubwawe ko usengera mu kuri, ko ukiri isugi, n’ibindi bigwi udahwema kwivuga. Bityo, nk’umufarizayi mwiza, ugahita wemeza ko udasa n’abandi, b’abasambanyi, b’ibisambo, b’abicanyi, bigisha ingengabitekerezo….
Nyamara Yezu ati “mujye mushishoza, abahanuzi beza muzababwirwa n’imbuto bera” (Mt 7,15-20). Paulo mutagatifu na we ataho ati “imbuto za Sekibi (ibikorwa by’umubiri) zirigaragaza:….kwangana, gukurura intonganya, ishyari, uburakari, kwikuza, amakimbirane, amacakubiri…” (Galati 5, 19-20).
None se Padiri Ubaldi, ko tubona wirirwa ushiha abandi bapadiri, ubashinja ibinyoma, ubiba amacakubiri mu bakristu ushinzwe n’abo utatumweho…aho izo mbuto wera ntizerekana neza ko umwanya wawe uri mu bahanuzi b’ibinyoma? Ntakubeshye, hari benshi batakirirwa babishidikanyaho.
Ifaranga umaze kurirunda, imodoka zawe ebyiri z’akataraboneka zirozwa zikabyagira mu gikari cya paruwasi Mushaka, mu gihe bagenzi bawe bajya mu butumwa n’amaguru, ntacyo bikubwiye. Uravuga rikijyana muri Diyosezi, urizimiza ukicyura, nta we ukubaza ibyo ukora. Abategetsi bakomeye n’abasirikari bakuru nibo musangira, warabifatiye, ingoma ikuri mu bitugu! Ahasigaye ugakandagira abatindi ntacyo wishisha kuko ntawe ukopfora ngo utamuhamagarira abamuraza mu munyururu. Ikiri impamo ni uko ukandagira isi igatigita, nawe si ukubigendera ukamena amabuye. Ahari wibagiwe ko ikuzo ry’iyi si ari iry’akanya gato. Reka nkwibutse agakuru uzi neza: mu bihe byashize, iyo bimikaga Papa mushya, bamwambikaga ya ngofero ya zahabu bita “tiare”, abakaridinari bakamuheka kubitugu, bakamutambagirana imbere y’imbaga y’abakristu berekana ko afite ububasha n’ikuzo by’ikirenga; hanyuma ariko bagakora n’ undi muhango uteye ukwawo : barundaga ubwoya bw’intama imbere ye bakabuha inkongi (maze uko umuriro usabira ugahita uzima) bakongeraho aka kajambo gateye amatsiko ngo “sic transit gloria mundi” ( Ng’uku uko ikuzo ry’iyi si riyoyoka bwangu”). Bumva, wumvise?
Umwanzuro(Conclusion)
Padiri Ubald we, ng’uko uko tukuzi, ujye wifora imbere y’abana bato n’Abazungu. Guhera ubu, ujye uvuga ibyo wahagazeho ureke impuha. Nshyira hasi, ntacyo nagutwaye. Unkure mu mubare w’abo wagize akabaho ukanandagizaho ibirenge byawe .Yaba njye cyangwa bariya bapadiri bandi washyirishije kuri “hitlist”, uzagira icyo aba, haba ejo cyangwa ejobundi, impanga ye uzayibazwe! Tanga amahoro muri Cyangugu, induru yawe, n’ukwiyemera kwawe abantu barabihaze. Bakuvanye i Mushaka, abakristu bahumeka: imyaka irenga icumi yose ubamena amatwi, ubaca n’amafaranga ya buri munsi uboshye ikoro, ntibamenye n’irengero ryayo? Jye sinumva impamvu bagombye kukwihanganira igihe kingana gityo! Ntugire ngo ni ikindi bagucaga, mu bushishozi bwabo baribwiraga bati “uhagarikiwe n’ingwe aravoma”. Gusa ariko, umunsi ingwe yaba itagihari, Kamenyero ashobora kuvoma ibirohwa!
Padiri Thomas Nahimana
Bikorewe i Paris, taliki ya 10 Nyakanga 201
COMMENTS FROM EDITOR
It is shameful to read this other side of the story of a Priest who claims to preach a message of healing among the parishioners of Cyangugu as said in the JHWeekly. It is true Fr.Ubald might have lost about 3,000 parishioners but this figure might be more than that considering that the Ubald's figure does not include my father,mother, my siblings, uncles, and other relatives that killed in 1997 when the Tutsi led RPF hunted us down into the DR Congo forest after destroying the refugee camps of Eastern DRC in October 1996. Fr. Ubald should know that the Chrsit's gospel never takes side. I am sorry that Interahamwe killed his family but also he should do the same to me that his RPF soldiers whom he champions for as the liberator killed my family twice. The first group was killed in the Kibeho Refugee Camp in 1995, and the second time my family was exterminated in 1997 when the RPF led by President Kagame and Nyamwasa came and destroyed refugee camps where we were living when I was still 11 years old. This Tutsi led army had a mission of revenge and extermination of any Hutu species starting from the fact that they had killed the two Hutu presidents Habyarimana Juvenal of Rwanda and Ntaryamira Cyprien of Burundi who were downed on April 6,1994 which sparked the mass killing on 1994. I pray that Fr.Ubald Rugirangoga become true to himself and preach a gospel of forgiveness not the one for publicity hunting and RPF propaganda machinery but the one that will reconcile all tribes of the region. I always apologize for his people who were brutally killed in 1994 because I believe that no soul should be sent back to the giver by human brutality. He also should be sorry for his RPF power ideology of accusing all Hutus to be murderer without taking into consideration the agony and feelings I have when I remember how my dad died under my watch when we were in Tingi-Tingi Refugee Camp in DRC.
7 comments:
-
-
How do you spell the name of the chemical?
Also visit my blog; xerox phaser 8560 ink
- April 5, 2013 at 2:19 PM
-
-
Nanokeratin locks onto the hair, forming a fine, smooth
coat of keratin. Since these goods are made from plant extracts, seed oils and hair only twice in a
week. A well groomed woman will look to her hair and makeup first and a poll of 3,000 females
across the UK revealed that about 44% feel attractive if they are having a good hair day, this compares to 16% who felt pleased with their appearance if good teeth gave them that winning smile.
My homepage hair products
- April 8, 2013 at 7:29 AM
-
-
Wash your curly hair at the very least two days in a week.
s Therapy Treatment line, which is a lightweight replenishing treatment that protects and maintains hair
condition. Generally, these products are more expensive than their watered-down counterparts, but you can find a
few affordable pure silicone hair products (see below).
- April 21, 2013 at 2:29 AM
-
-
Muvandi! Nubwo wabigenza ute ibyo wavuga byose kuri padiri obalidi ntawabyemera. Abamuzi neza bazi ubufura bwe, ubushishozi n'impano y'Imana yo gusengera abarwayi afite. Wowe uri muri bamwe bibasiwe n'amarangamutima bansniwe guhinduka ngo babe bazima. Komeza usenge umenye neza icyo Imana yagutoranirije!
Urakoze!
- April 26, 2013 at 3:35 AM
-
-
Many thanks for this wonderful tips, Erika. I have actually been making use of a printer and this blog post is very
handy.
Here is my blog post :: xerox phaser 8560 yellow ink
- May 9, 2013 at 7:38 AM
-
-
Really helpful details, I have actually constantly favored
laser printers because they are much less expensive to utilize,
when you make the initial financial investment.
Toner cartrages are a lot more pricey but outlive many lots of inkjet cartrages and are much less
untidy to use. You could set your laser printer to print in grayscale and
use much less of the color toner, I just use colour when publishing images.
Also visit my blog post :: xerox phaser 8560mfp driver
- May 22, 2013 at 6:01 AM
-
-
If you would like to get a great deal from this paragraph then you have to apply these
strategies to your won webpage.
My page :: xerox 8560 solid ink
- June 4, 2013 at 2:50 PM


text:
Banze guheranwa n’agahinda bahitamo kwiteza imbere
Abapfakazi bibumbiye muri koperative “Amahoro ava hejuru”, bamaze kugera ku rwego rushimishije babikesha umwuga w’ubudozi.
Iyi koperative ikorera mu Murenge wa Gikondo mu Karere ka Kicukiro, igizwe n’abanyamuryango icyenda.
N’ubwo bahuye n’ibyago byatumye baba abapfakazi, ngo banze guheranwa n’agahinda bahitamo guhurira hamwe bagamije kwiyubakamo icyizere cy’ejo hazaza. Abagize iyi koperative ni abakirisitu, ari na yo nkomoko y’izina ryabo ”Amahoro ava Hejuru”.
Umuyobozi wayo Nyirabarinda (...)
Abapfakazi bibumbiye muri koperative “Amahoro ava hejuru”, bamaze kugera ku rwego rushimishije babikesha umwuga w’ubudozi.
Iyi koperative ikorera mu Murenge wa Gikondo mu Karere ka Kicukiro, igizwe n’abanyamuryango icyenda.
N’ubwo bahuye n’ibyago byatumye baba abapfakazi, ngo banze guheranwa n’agahinda bahitamo guhurira hamwe bagamije kwiyubakamo icyizere cy’ejo hazaza.
Abagize iyi koperative ni abakirisitu, ari na yo nkomoko y’izina ryabo ”Amahoro ava Hejuru”.
Umuyobozi wayo Nyirabarinda Grace, yadutangarije ko batangiye badoda ibintu byoroheje kubera ikibazo cy’amikoro bari bafite nta n’isoko rifatika bafite; buhoro buhoro bagenda bamenyekana haba mu Rwanda no mu mahanga.
Nyirabarinda ati ”Nta mushara dufite, ku kwezi iyo abakiriya babaye bake umuntu abona ibihumbi 70; baba babaye benshi akarenga. Uretse kuba duteza imbere imiryango yacu, duteza n’igihugu cyacu imbere kuko dutanga umusoro kandi tuwutanga tubyishimiye.”
Umugabane fatizo bahereyeho ni ibihumbi 300 by’amafaranga y’u Rwanda, bakaba bageze ku mugabane wa miliyoni eshanu. Ubu baguze inzu bakoreramo, babasha no kwiteza imbere mu buryo butandukanye.
Uwitwa Uwimana, ni umwe mu banyamuryango. Ati ”Ntaragera muri iyi koperative nari mu bwigunge mfite ibibazo byinshi n’ubukene. Sinagiraga aho kuba, ariko ubu mfite inzu yanjye mu mujyi wa Kigali, abana banjye bariga nta kibazo cy’imibereho mfite.”
Abagize iyi koperative batanga inama ko nta muntu ukwiye gusuzugura umwuga akora, ko ahubwo abantu bakora umwuga umwe bakwiye kwishyira hamwe bagahuza imbaraga kugira ngo ibyo bakora bigire umusaruro ufatika.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Uwo mugabo usanzwe atuye mu Mudugudu wa Jali, Akagari ka Gikunzi, bivugwa ko icyo giti yagiye kugitema mu masaha y’umugoroba wo kuwa Kabiri tariki 15 Kanama 2017.
Umuyobozi ushinzwe ubutegetsi n’abakozi mu Murenge wa Rusenge, John Bayavugiyiki, yemeje ayo makuru avuga ko uwo muturage basanze igiti cyamugwiriye yapfuye, umurambo we bawujyana ku kigo nderabuzima cya Kibirizi.
Yagize ati “Yagiye kugitema kwa kundi babyiba, hari icyo bari baratemye cyasigaye kinagannye nicyo cyamuguyeho ahita apfa.”
Uyu muyobozi yibukije abaturage kureka ingeso yo gufata ibyo badahawe, uwaba afite ikibazo cy’ubukene cyangwa akeneye ubufasha akegera ubuyobozi bukamutera inkunga ndetse bukamugira n’inama.
Ikibazo cy’abantu biyuhiza ibisi bya Huye bakajya gutemamo ibiti babyiba kimaze igihe kitari gito kivugwa, kugeza naho ubuyobozi bwagihagurukiye bushyiraho uburyo bwo kuhacungira umutekano, ufashwe agahanwa.


text:
Karongi: Umwana w’imyaka 7 yarohamye mu mugezi arapfa
Umwana witwa Benegusenga Elyse wo mu Kagari ka Kabuga, Umurenge wa Rugabano, mu Karere ka Karongi yaraye arohamye mu mugezi ahita apfa.
Aganira na Kigali Today, Umunyamabanga Nshingwabikorwa w’Umurenge wa Rugabano, Mukama Lubert, yavuze ko ibi byabaye ku munsi w’ejo tariki ya 30 Kanama 2016 mu ma saa kumi n’igice.
Yagize ati “Ejo ku mugoroba ni bwo twamenye ayo makuru ko uwo mwana yagiye mu mugezi witwa Gasumo uri hagati y’Umudugudu wa Bihembe n’uwa Nyagasozi hamwe n’abandi bana akarohama agapfa.”
Mukama kandi yakomeje agira ababyeyi inama yo gukumira impanuka nk’izi bacunga abana babo kandi bakababuza kujya mu mazi bari bonyine.
Ati “Si n’ababyeyi gusa, ahubwo twese hamwe nk’umuryango nyarwanda tukarinda abana kwegera ahatera impanuka, buri wese akaba ijisho rya mugenzi we kandi tugakomeza gukangurira abana na bo kwirinda impanuka.”
Tuvugana, Mukama yatubwiraga ko ari bwo bari bagishakisha uburyo umurambo wa nyakwigendera wagezwa ku Bitaro bya Kibuye kugira ngo ubashe gukorerwa isuzumwa.
Ibitekerezo ( 1 )
Babyeyi, mukwiye kwita ku burere bw’abana banyu, birababaje kubona umwana arohama mu mazi, kandi buri wese amenye neza ko inshingano zo kwita kubana sireba buri wese.


text:
Umuvugizi wa Polisi mu Mujyi wa Kigali, SP Emmanuel Hitayezu, yabwiye IGIHE ko ibyo byabaye mu ijoro rishyira kuri uyu wa 25 Ugushyingo 2017, ubwo Nkurunziza yumvaga abantu barwana akajya gutabara.
Yagize ati “Mu gihe cya saa saba nibwo twamenyeshejwe ko hari ikibazo kibereye Nyakabanda tubwirwa ko hari umuntu uhaguye, polisi yihutiye kugerayo isanga ari ko bimeze.”
Yakomeje agira ati “Ibyo byaturutse ku kuba hari umuturage wari utashye mu masaha y’ijoro asanga hari abantu bamutegeye mu rugo iwe, agerageza kurwana na bo. Umuzamu yamukinguriye abantu bahita baturuka hirya batangira kumurwanya bashaka kwinjira mu modoka bikekwa ko bashakaga kumutwara ibyari birimo. Hari umuturage rero wari uri aho hafi wacuruzaga mu kabari atabaye bamutera icyuma baramukomeretsa, biza kumuviramo urupfu.”
Hitayezu yaboneyeho gusaba abaturage kujya batanga amakuru ku gihe mu gihe baba babonye ibikorwa nk’ibyo n’igihe babonye umuntu batamenyereye aho batuye mu masaha y’ijoro bajya batungira agatoki inzego z’umutekano.


text:
BUFMAR ihamya ko Kwibuka kwiza ari ugufasha kwiyubaka
Ihuriro ry’amatorero ya Gikirisitu ritanga imiti mu Rwanda (BUFMAR) rivuga ko gufashanya ari bwo buryo bwiza bwo kwibuka Jenoside yakorewe Abatutsi.
Byatangajwe mu muhango wo kwibuka ku nshuro ya 23 Jenoside yakorewe Abatutsi, ku wa gatanu tariki ya 16 Kamena 2017.
Muri uwo muhango ubuyobozi bwa BUFMAR bwatangaje ibikorwa byo kuzajya bafasha abarokotse Jenoside yakorewe Abatutsi batishoboye, mu gihe cyose baba bibuka; nkuko umunyamabanga w’inama y’ubutegetsi ya BUFMAR, Agnes Manirareba abivuga.
Agira ati “Kwibuka kwiza ni ugufasha kwiyubaka, cyane tukubaka umuryango nyarwanda duhereye ku mpfubyi za Jenoside.”
“Hari abapfakazi n’abandi bafite ibibazo n’ibikomere binyuranye; dufite itsinda ririmo gukora ubucukumbuzi kugira ngo abo bantu tubafashe mu buryo burambye.”
BUFMAR yatanze bumwe muri ubu bufasha burimo inkunga y’ibihumbi 400RWf yageneye abana b’abakobwa babiri basizwe na Mukamazimpaka Phoibe, wari umukozi w’iri huriro.
Umwe muri abo bana witwa Ineza Sarah w’imyaka 23 avuga ko mu gihe cyo kwibuka, abantu benshi ngo bakora umuhango nyamara banagombye kugira ibikorwa byo kwita ku barokotse.
Ati:”Kwibuka ni byiza ariko ba bana barokotse n’ubwo bakuze, abantu baba bagomba kubageraho; birababaza kubona nta nukubaza ngo ‘watsinze ute mu ishuri!”
Umuyobozi wa Komisiyo ishinzwe kugenzura imikorere ya BUFMAR, Justin Hakizimana avuga ko nibavugurura uburyo bwo kwibuka ngo bazaba babera intangarugero ibindi bigo.
Agira ati “Yezu amaze kuzamuka, babaga hamwe bagasangira ibyabo bagafatanya byose; kwikorerana imitwaro ntabwo byabananira ku buryo n’ibindi bigo byabareberaho.”
Umunyamabanga nshingwabikorwa w’Umuryango Ibuka, Naphtal Ahishakiye avuga ko nubwo abantu baba batarabonye Jenoside bagomba kwibuka kugira ngo batabona ibyiza igihugu gifite bakagira ngo niko byahoze.
Ihuriro BUFMAR rihuza Kiriziya Gatolika n’amatorero ya giporotesitanti hamwe na CAMERWA igengwa na Leta.
Ibitekerezo ( 1 )
mwiriwe umubyeyi wabo bana ntago yitwa mukamazimaka phoibe


text:
Urubyiruko rwo mu Karere ka Rulindo rugiye kwitabira amatora ya Perezida wa Repubulika y’u Rwanda ku nshuro ya mbere rwishimiye ko rugiye gushira amatsiko.
Bamwe mu rubyiruko rwo mu Karere ka Rulindo mu Murenge wa Bushoki na Base, rwavuze ko amatora ya Perezida yabanje yabateraga amatsiko, ariko ubu bakaba bishimira ko bagiye kugira uruhare mu guhitamo umukuru w’igihugu.
Habihirwe Dieudonne w’imyaka 20 ubarizwa mu Murenge wa Bushoki Akarere ka Rulindo yavuze ko ari ubwa mbere agiye gutora Perezida wa Repubulika mu matora azaba tariki ya 4 Kanama 2017, akaba abyishimira, yagize ati “kuba ngiye gutora bwa mbere binyereka urwego maze kugeraho, kera iyo numvaga abandi bagiye gutora nagiraga amatsiko nkibaza uko gutora bigenda”.
Habihirwe avuga ko atarireba kuri lisiti ariko bitarenze uku kwezi kwa Gicurasi 2017 azaba yamaze kwireba kuko amakuru y’amatora ayumva kuri Radio ndetse n’abayobozi babakangurira kwireba kuri lisiti y’itora.
Habimana Jean Marie utuye mu Murenge wa Bushoki, Akagali ka Gasiza Akarere ka Rulindo w’imyaka 21, yirebye kuri lisiti y’itora asanga atayiriho ariko agiye kwihutira kongera kwiyandikisha kuko yifuza gushira amatsiko.
Habimana yavuze ko mbere ataruzuza imyaka 18 iyo yabonaga abandi bagiye gutora umukuru w’igihugu yasigaraga mu rugo ababaye kuko yumvaga yibaza uko bikorwa ati “kuri njyewe gutora Perezida wa Repubulika bwa mbere ni ibintu byiza kuko niwe udufasha mu byo dukora byose, iyo abandi bajyaga gutora Perezida wa Repubulika nasigaraga mu rugo ariko ubu ntibizongera”.
Mukandayisenga Genereuse w’imyaka 22 utuye mu Murenge wa Bushoki mu Karere ka Rulindo nawe yavuze ko yishimiye gutora umukuru w’igihugu bwa mbere ati “nishimiye gutora umukuru w’igihugu kuko twageze ku byiza byinshi, kera nabonaga abandi bagenda nkumva nanjye nabakurikira ariko ubu nanjye mfite uburenganzira bwo gutora uwo nifuza kandi uzagirira akamaro igihugu”.
Kwitonda Gilbert w’imyaka 21 ubusanzwe ukora akazi k’ubuhinzi ugiye gutora Umukuru w’Igihugu bwa mbere yavuze gutora icyo bivuze kuri we ati “amatora bivuze kwihitiramo umuyobozi ukwiye uzatugeza ku birenze ibyo tumaze kugeraho”.
Kwitonda yakomeje avuga uko yumvaga amerewe iyo yabonaga abandi bagiye gutora Umukuru w’Igihugu ubwo yari ataruruza imyaka 18 ati “numvaga nanjye nshaka kujyayo nkumva uwo Perezida yajyaho nabigizemo uruhare”.
Uwagizimana Phroduard ubarizwa mu Mudugudu wa Mutima Akagali ka Rwamahwa Umurenge wa Base mu Karere ka Rulindo w’imyaka 19 yavuze ko ari ubwa mbere yaba agiye gutora umukuru w’Igihugu, ariko akaba afite ikibazo cy’uko yasabye indangamuntu muri 2013 kugeza 2017 akaba atarayihabwa kandi n’iyo abajije ubuyobozi bumubwira ko igiye gusohoka ariko agategereza agaheba. Uyu musore avuga ko hari abantu bifotoje nyuma ye bamaze kubona indangamuntu ariko we ntazi ikibazo cyabaye mu gihe yumva atifuza gutangwa mu bagomba gutora umukuru w’Igihugu.
Uwagizimana yakomeje avuga uko azakira gutora umukuru w’Igihugu mu gihe azaba amaze kubona indangamuntu ati “gutora perezida bwa mbere nzabyakirana ibyishimo, ni amahirwe menshi kuko”.
Icyo ubuyobozi butangaza
Nzeyimana Pierre Claver Umunyamabanga Nshingwabikorwa w’Umurenge wa Bushoki mu Karere ka Rulindo, yatangaje ko hari benshi bafotowe bategereje indangamuntu bityo urubyiruko rugiye gutora Perezida wa Republika bwa mbere rudakwiye kugira impungenge kuko ubuyobozi bwiteguye kuborohereza kugira ngo bazatore ati “ntibagire impungenge amatora azaba bafite ibyangombwa byose”.
Umunyamabanga Nshingwabikorwa w’Umurenge wa Bushoki yakomeje avuga ko benshi muri urwo rubyiruko ari abanyeshuri, ariko icyo kibazo cyamaze kwigwaho kuko bazatorera iwabo mu gihe cy’ibiruhuko.
Yakomeje avuga ko bashishikariza abaturage kwireba kuri lisiti y’itora, ariko abanyeshuri babasanga mu bigo bakabaganiriza kuri gahunda y’amatora.
Nzeyimana Pierre Claver Umunyamabanga Nshingwabikorwa w’Umurenge wa Bushoki avuga ko ntamuturage uzabura gutora kuko adafite indangamuntu kuko n’uwayitaye bazamuha icyangombwa kiyisimbura, ikingenzi ari uko azaba ari kuri lisiti y’itora.
Fiacre Mwumvinezayimana Umunyamabanga Nshingwabikorwa w’Umurenge wa Base yavuze ko urubyiruko n’abandi badafite indangamuntu babafasha kwifotoza kugira amatora azajye kuba bafite ibyangombwa byose.
Ku kibazo cya Uwagizimana Phroduard ubarizwa mu Mudugudu wa Mutima Akagali ka Rwamahwa uvuga ko yasabye indangamuntu kuva muri 2013 n’ubu akaba atarayibona, yavuze ko hari n’abandi bafite icyo kibazo, ariko mu gihe umuturage yaba afite ikibazo cyihariye agomba kwegera ubuyobozi bukamufasha.
Fiacre na none avuga ko umuturage udafite indangamuntu amatora najya kugera atarahabwa indangamuntu bazamukorera icyangombwa kiyisimbura kugira ngo azatore nta mbogamizi.


text:
Abasaza 2 bari inshuti kandi bose ari abatunzi.
Ubwo rero reka umwe ajye gusura uwundi ariko asange adahari, nuko ahasanga akana gato Joriji, nuko batangira kuganira.
Umusaza.: Wiriwe? So arihe?
Joriji: ni byiza. Papa yagiye mumugi
Umusaza.: mama wawe we?
Joriji : na mama bagiye bajyanye.
Umusaza.: mukuru wawe Claude we ari he se ?
Joriji: Bajyanye bose ari papa,mama na Claude ubu nasigaye hano njyenyine.
Umusaza : sawa ndagaruka kubareba.
Joriji: oya niba hari ibikoresho washakaga mbwira kuko ibikoresho byose nzi aho biri kandi bambwiye ngo nihagira uza kubitira mbimuhe.
Uwo musaza abanza kwiyumwira nuko amusubiza agir’ati:
ubundi nari nje kureba ababyeyi bawe hamwe na mukuru wawe Claude kuko mukuru wawe yantereye umukobwa inda.
Joriji: sha aho ndumva ntacyo nagufasha kuko ubusanzwe iyo hagize umuntu uza kubanguriza inka hano papa amuca 15.000Rwf naho iyo bazanye ihene ngo isekurume yacu iyimye bamuha 7000Rwf kandi haraho bagenda ugasanga ntizafashe, rero sinzi ayo yaca abakobwa Claude aba yimije, ariko wowe ngirango azaguca menshi kuko urumva ko Claude yimije umukobwa wawe kandi zigafata agahita asama.


text:
Umuhamagaro w'abashakanye
Mu mihamagaro yose Imana igenera abantu, ugushyingirwa ni umwe mu mihamagaro ihebuje kandi y’agaciro gakomeye.
Mu gushyingirwa, umugabo n’umugore bafatanya n’Imana gukomeza umurimo ukomeye w’irema igihe babyara abana ; mu mubano wabo, bombi bahamagarirwa buri wese gutagatifuza mugenzi we ; bombi bagira inshingano ikomeye yo kwita ku bana babyaye, babaha uburere bwa roho, kubahugura ubwenge, kubabibamo umutima ukunda no kubaremamo ubushake bwo gukora, kugeza igihe bazakurira bakagira ubushobozi bwo kwirwanaho mu buzima.
Umuhamagaro w’abashakanye ushingiye ku rukundo
Nkuko Imana ari urukundo kandi ikaba yararemye isi kubw’urukundo, ntiyigeze ishaka ko abana bavuka ku bundi buryo uretse kubw’urukundo rw’umugabo n’umugore biyegurirana kubana akaramata.
Niyo mpamvu urukundo rugomba kugira agaciro gakomeye mu iyobokamana. None se umubano w’abashakanye nturagizwa Imana binyujijwe mu isakaramentu : isakaramentu ry’ugushyingirwa ?
Umubano w’abashakanye ugomba gutegurwa bihagije
Ku bw’iyo mpamvu umugabo n’umugore, mu gihe bugimbuke bwabo, bagomba kwitegura igihe kirekire uwo muhamagaro uhebuje uzatuma bafatanya n’Imana mu umurimo w’irema.
Kugira ngo abyitegure neza, umusore agomba kwihatira kubaho mu bumanzi atandarika umubiri we, agomba kwitoza kubaha umugore, agomba kwitoza kugira imico n’imigenzereze myiza izatuma umukobwa amukunda, agatwarwa umutima wose. Umukobwa azitoza kwiyoroshya no gucisha make, azitoza kudasabagiza umutima we, kutararikira ababonetse bose uko bwije n’uko bukeye, ahubwo azimenyereza kugira ubwitange n’ubuntu bwita ku rugo azashinga.
Uko urukundo rugomba kumera
Urukundo si ugushimisha irari ry’umubiri ; si n’inzozi z’imitoma, si amareshyamugeni adatunga urugo. Urukundo ni imvamutima ihambaye, ni impano y’ubuntu kandi irambye umugabo umwe agabira umugore umwe rukumbi n’umugore umwe gusa agenera umugabo umwe rutoki. Urukundo rusaba ko buri wese mu bashakanye ahunda mugenzi we icyiza gihebuje yifitemo, akihatira guca ukubiri n’ikibi yifitemo cyashobora gutambamira umubano wabo, akikungahaza ku migenzereze n’imico myiza ishimangira urukundo bafitanye, kandi akamwegurira indangagaciro zose z’umutima n’amagara yifitemo.
Urukundo nyakuri si ikirezi cyera de nk’uko akenshi urubyiruko rubyibwira. Urukundo nyakuri rugizwe n’ibyishimo n’imibabaro, rugizwe n’umudendezo n’ibitambo. Abashaka kubona mu rukundo ibyishimo gusa baba barwiciye mu iterura, mu gihe abemeye kurwikorerera imitwaro no kwakira ibibazo byarwo baba barugiriye ubwishingizi bururinda impanuka zakomoka k’ubwikanyize mu mibabaro no ngorane z’ubuzima.
Inkomoko y’urukundo
Urukundo rw’abashakanye si igihangano cya muntu. Imana niyo yashatse urwo rukundo rubaho. Iyo mu rukundo ushatse gushimisha gusa irari ry’umubiri uba urunyuranyije n’intego kamere yarwo, igihe wirengagije inshingano yo kubyara abana no kwitangira utizigamye uburere bwabo bwiza.
Ugushyingirwa gutagatifu
Isakaramentu ry’ugushyingirwa ni ubumwe bukomeye umugabo n’umugore b’abakristu biyemeza mu rukundo kugira ngo bafashanye mu mibereho yabo. Muri iryo sakaramentu, Kristu atagatifuza imibanire y’abashakanye, akabafasha kubana gikirisitu nk’uko na we abanye na Kiliziya ye.
Iri sakaramentu ritandukanye n’andi yose : andi masakaramentu tuyakira tuyahawe n’uhagarariye Yezu Kristu muri Kiliziya ; isakaramentu ry’ugushyingirwa ryo, umugabo n’umugore b’abakirisitu biyemeje kubana ni bo barihana mu isezerano bagirana imbere y’uhagarariye Kristu n’imbere y’abahamya nibura babiri.
Byanditswe : tariki ya 02 Ugushyingo 2017 saa 12:59:39, ubu
, : 476
Uwabitangaje : Robert MAKUTA
Liturujiya y'uyu munsi
Umwaka B, Imbangikane
Kuwa gatandatu, kwambara icyatsi
Isomo rya 1 : 2 Sam 1,1-4.11-12.19.23-27
Kuzirikana : Zab 80 (79)
Ivanjili : Mk 3,20-21.
Fabiyani Papa n’uwahowe Imana (250)
Sebastiyani Uwahowe Imana (288)
Inkuru zeheruka gutangazwa
Ubutumwa bw'Abepiskopi
Inyigisho
Aho tubarizwa
Commission Episcopale pour la Pastorale des Jeunes, C.E.P.J.C/o Cité des Jeunes "Nazareth" de Mbare
B.P. 66 Gitarama
Tél. : +250 787 171 955
E-mail : cepj@urubyiruko.org
Website : www.urubyiruko.org


text:
Umuryango wita ku bafite ubumuga witwa NUDOR (National Union of Disability Organizations in Rwanda) urashinja hoteli Top Tower iherereye ku Kacyiru mu mujyi wa Kigali, kubahemukira no kubahesha isura mbi bakayihesha n’u Rwanda, barangiza bagashaka no kubambura arenga miliyoni eshanu.
Mu kwezi kwa Mata uyu mwaka, nibwo umuryango wita ku bafite ubumuga, NUDOR, wagiye muri Top Tower Hotel, babamenyesha ko bafite igikorwa mpuzamahanga cyagombaga guhuza abafite ubumuga bo mu bihugu 11 birimo n’u Rwanda, igikorwa kikabera mu mujyi wa Kigali.
NUDOR yerekanye ibyo bari bakeneye muri iyi hoteli birimo amafunguro, ibyumba byo kuraramo n’icyumba cy’inama, hanyuma hoteli ibereka ko habazwe igiteranyo cy’ibyo bari guhabwa mu minsi yose igikorwa cyagombaga kumara, bagombaga kubishyura amafaranga y’u Rwanda 14.621.000, inyemezabwishyu dufitiye kopi zikaba zerekana ko tariki 19 Mata 2016, NUDOR yishyuye Top Tower Hotel kimwe cya kabiri cy’amafaranga yose yasabwaga, ni ukuvuga 7.310.500.
Igikorwa cya NUDOR cyagombaga kuba mu ntangiriro za Gicurasi, ndetse mu mpera z’ukwezi kwa Mata bamwe mu bagombaga guturuka hanze y’u Rwanda baraje bacumbika muri hoteli, ariko haza kubaho ikibazo cy’uko icyumba cy’inama bari gukoresha basanze hoteli yaragihaye abandi, hasigara icyumba cy’inama cyo hejuru kandi mu bari kwitabira igikorwa hari harimo n’abafite ubumuga bw’ingingo, ikigeretseho n’icyuma kizamura abantu mu nyubako (elevator) cya hoteli cyari cyarapfuye.
Nyuma yo kubona ko hoteli yabahemukiye, tariki 2 Gicurasi 2016, NUDOR yandikiye ubuyobozi bwa hoteli isaba gusubizwa amafaranga bari barishyuye mbere, inabamenyesha ko bagiye gushaka ahandi bakura hoteli ibaha icyumba abafite ubumuga bashobora kugeramo byoroshye. Kuva ubwo hoteli yabijeje ko igomba kubasubiza amafaranga yabo vuba ikuyemo ayakoreshejwe n’abanyamahanga bahabaye iminsi micye mbere y’uko igikorwa gitangira, ariko kugeza n’ubu ubuyobozi bwa NUDOR buvuga ko baheze mu gihirahiro, hakiyongeraho n’icyo babona nk’agasuzuguro.
Ubwo twageraga kuri hoteli Top Tower kuri uyu wa Kabiri, ushinzwe imicungire yayo (Manager) yabanje kuduhamiriza ko iki kibazo yakimenye uwo munsi, tumubajije iby’ibaruwa bandikiye NUDOR babemerera kubasubiza amafaranga avuga ko uwayanditse ari ushinzwe ubucuruzi n’amasoko kandi akaba yarabikoze ku giti cye aho kuba mu izina rya hoteli. Yabanje kubeshya abanyamakuru kandi ko uwo wabikoze adahari, mu gihe byaje kugaragara ko yari yihishe muri hoteli, maze akaza gusohoka amaze kumva ko umuyobozi we amugeretseho ibibazo akabyita ibye ku giti cye.
Ibintu byahise bihindura isura babanza gushaka guterana amagambo, ushinzwe ubucuruzi n’amasoko ashimangira ko ibyakozwe byose byakozwe mu izina ry’ubuyobozi, hanyuma umuyobozi we nawe arabyemera. Aba bombi bemereye abanyamakuru noneho ko ikibazo bakizi, ariko bavuga ko benda kugikemura, ndetse ko batarumvikana na NUDOR umubare w’amafaranga babasigayemo, havuyemo ayari amaze gukoreshwa. Ku rundi ruhande ariko, banivugiye ko barimo imyenda myinshi y’abandi bantu batandukanye, ngo kuko nabo hari ababambuye, aha bakaba bashakaga guca amarenga ko nta mafaranga bafite.
Bizimana Dominique, umuyobozi wa NUDOR, yadutangarije ko kuva batangira kubishyuza basigaye banga kubitaba kuri telefone, ugiyeyo nawe bakaba bamuhererekanya, uwo babajije akabohereza ku wundi gutyo gutyo. Avuga ko bibabaje kubona Top Tower ari hoteli imeze neza ariko imikorere ikaba ari mibi, kuko uretse kubambura, ibyo babakoreye byanabahesheje isura mbi ubwabo bikanayihesha igihugu kuko abanyamahanga bari baje mu gikorwa cyabo bababajwe no kutubahiriza gahunda basanganye iyi hoteli, kugeza ubwo bakuwemo bakajyanwa ahandi.


text:
Penina yababaza Hana akamutera agahinda kuko atabyara” –(1 Samweli1:1-8) Iyi nkuru tuyizimo Elukana n’abagore babiri Penina yari yarabyaye na Hana utarigeze ubyara n’umutambyi Eli hamwe n’umwana w’igitangaza Anna yaje kubyara akamutura Uwiteka.
Elukana yajyaga gusenga akajyana abagore be bose ariko Penina yahoraga atuka Hana kuko atabyara akamutukira no mu rusengero akamubwira ati: “N’ubwo umugabo aguha imigabane ikubye kabiri iyanjye ariko ntiwigeze ubyara, nta gaciro ufite muri uru rugo.’’
Ushobora kuba ufite ikibazo gihora kikubabaza n’iyo uri mu rusengero icyo kibazo gishobora kuba ari indwara, ubukene, intege nke, abakwanga, n’ ibindi…Icyo kibazo gihora kikubwira ngo Imana iragukunda ariko nta kigenda. Ba Penina barahari mu bwami bw’Imana ariko si babi ahubwo nibo badusunikira mu gutera imbere iyo batugerageje tujya gushaka Imana nayo igahindura amateka yacu. Humura Penina ntazakwica ntazakurimbura ikigeragezo kizanwa no kukwigisha no kugukuza uzakamurwa mu ntera.
Ikintu cyose kikugerageza kigatuma uhaguruka ukajya gushaka Imana ntabwo ari kibi. Imana ishimwe kubwa abo ba Penina kuko kuba turi mu mwuka n’uko badusunitse.
Elukana yabwiye Hana ngo ntacyo bitwaye igumire uri ingumba kandi nkurutira abahungu 10 wabyaye. Mu buzima uzahura n’abantu bakubwira ngo ukuri birahagije si ngombwa gutera imbere kandi mwibuke ko yabibwira ingumba ariko Hanna ati uri umugabo wanjye ariko nturi umwana wanjye.
Ni byiza kugira Penina(ikigeragezo) kuruta kugira Elukana akubwira ngo ntugatere imbere kuko Penina aragukangura, ugahungabana ukajya gushaka Imana ikaguhindurira amateka nawe ukabyara.
Umwuka w’idini nawo urakubwira uti ntugatere imbere uko umeze birahagije ufite izina ryiza, urubashywe, ukibera umunyadini ariko udatera imbere mu mwuka na rimwe. Hindura abo mugendana badatuma utera imbere kuko inshuti mbi zirakudindiza shaka abantu bafite iyerekwa abo ari bo mugendana nawe uzatera imbere kugera ku gihagararo cya Kristo. Yesu yabwiye Yuda ngo icyo ugiye gukora gikore vuba kuko kiranzamura, kirandikisha amateka mu buzima bwanjye kandi icyo ugiye gukora kizazana ububyutse.
Niba ushaka gutera imbere ntugahunge Penina kuko uzi ko Penina yakurikiraga Hanna no mu rusengero akamubabarizamo hari abazi ngo mu rusengero nta Penina uhaba; ikimenyetso kigaragaza ko Imana igiye kukuzamura ni uko ugira Penina uhoraho no mu rusengero. Ntugahore uhindura insengero kuko nta torero ritagira Yuda n’iyo ritamufite riramukodesha kugira ngo naryo rimutunge. Buri hantu uhasanga Penina we kumuhunga ahubwo gumana nawe umwihanganire gusa ushake mu maso h’Imana izaguhindurira amateka ibyari amarira bibe imigisha.
Byageze igihe Hana yanga kurya ajya gushaka mu maso h’Imana, nawe haguruka imbere ya Penina wawe ujye gushaka Imana ubu uracyaryamye kandi irari rikuguye nabi, uracyaryamye kandi Satani ari hafi kugusenyera urugo, uracyaryamye ubukirisito butangiye kukunanira, uratuje kuko imbabura icyaka iwawe, urumva ari ntacyo bitwaye kandi utagishobora kwiyiriza ubusa, urumva ari amahoro ibyaha wari wararetse byagarutse byose?
Haguruka ujye mu kubaho kw’Imana, rambirwa ubuzima butagiramo Umwuka Wera Imana izagufasha nawe ugendane ishimwe nka Anna yabyaye agakira Penina.
Hanna ajya gusenga yarariraga gusa nta jambo ryabashaga gusohoka bituma umutambyi amwita umusinzi, igihe uri guca mu bibazo nta muntu n’umwe ukumva nta wita ku bibazo byawe. Ntukarakare ngo wirirwe ugenda wisobanura ngo kuko mutambona, mutamfasha nta wuzakumva kuko buri kintu kigira igihe cyacyo igihe cyo kugeragezwa sicyo gihe cyo kukumva.
Nta muntu n’umwe ushaka kumva umuntu ari mu bibazo kandi ntukabahatire kukumva igihe kizagera abatakumva bashake kukumva, abaguta hanze bazifuza kubana nawe bakubwire ko bagusengeye cyane ndetse ko bafite n’icyo mupfana. Iyo wasubijwe bose baraza.
Hana yarasenze ngo numpa umwana nanjye nzamuguha abe uwawe iteka ryose, twe dusenga ngo Imana iduhe umugisha twemeze abantu ni cyo gituma nta gikorwa kuko tugifite ishyari, ubwibone…
Eli yise Hana umusinzi kandi icyo gihe ubuzima bwa Eli ntibwari ibanga urugo rwari rwaramunaniye abana be basambanira mu rusengero iyo Hana yibeshya agatonganya umutambyi nta jambo ryiza yari kuhakura wowe ntukarebe urwabya rurimo amavuta bishoboka ko rufite ibara udashaka ariko icyangombwa ni amavuta arimo (wowe icyo ushaka ni umugisha ibindi uwawugusabira uwari we wese upfa kuba uwukwiriye uzaza).
Wowe shyira umutima ku gusigwa ibindi ntibikureba hari abavuga ngo Pastor ntakijijwe, sinjya ku igaburo ryera kuko abadiyakoni barimpa sinzi ko bakijijwe wowe ni Yesu wibuka si umuntu. Shaka amavuta ibindi we kureba ku bantu. Kandi wibuke ko umwana wa Hana niwe yagombaga gusimbura Eli urumva ko Hana yarakwiye kwifata neza. Bimwe mu byo urwana nabyo bizashira ucecetse, gerageza were imbuto ibindi izabikora.
Arataha ntiyongera kubabara. Kurira kwararira umuntu nijoro ariko mu gitondo impundu zikavuga (Zaburi 30:5);Tuza gusenga Imana ikavugana natwe ariko tukagumana uburakari duhindure mu maso hacu, twizere dushyire mu bikorwa ibyo yatubwiye nudahindura mu maso bazaguhanurira ariko nta kizahinduka hari abadaimoni bimurwa no guhindura mu maso.
Ni byiza kurira mbere ukishima nyuma warize igihe kirekire ariko hindura iki ni igihe cyawe cyo guseka, tangira wikunde kuko uri urusengero rw’Imana. Kanguka mu gitondo ubwire Imana ngo ndagushimye ko ntagikennye, ko ntakiri umushomeri, ko ugiye kunteza imbere. Paulo na Sira bahimbaje Imana iminyururu iracika. Igihe uhura n’ibibazo nta wukumva ariko hageze igihe Hana agira ijambo bamubwira ko ajya I Shilo ababwira ko ari konsa umwana azagenda amucukije. Hari igihe abatakumva ubagiraho ijambo nawe ubahe amabwiriza. Hana yari acyonsa; igihe cyose iyerekwa ryawe rikiri uruhinja hari abantu utagendana nabo kuko baryangiza banza urirere rikure, ntugende hose utanga ubuhamya bureke bukure kugeza igihe nta muntu yaburimbura.
Imana ntizakugaragaza igihe kitaragera, impamvu tuzabwiriza mu isi yose ni uko izabanza kudutegura ku buryo bw’uko aho tuzagera hose nta kizaduhungabanya.
Hana yagiye mu rusengero, ashima Imana ati: “Uwari ingumba abyaye karindwi, ihembe ryanjye ribyawe n’ Uhoraho. Imana izabyura ihembe ryawe ube ku rufatiro rwiza humura ibigeragezo bizashira amashimwe abe menshi. Pastor Desire@agakiza.org